17 Resepi Makanan Dalam Pantang Selepas Bersalin, Normal & Pembedahan

Apa makanan dalam pantang selepas bersalin yang baik dan berkhasiat? Apa resepinya? Apa menunya? Ini yang bermain di fikiran anda bukan?
Bukan sahaja untuk ibu selepas bersalin, samada bersalin normal, caesar atau pembedahan, resipi  pantang selepas bersalin ini juga boleh digunapakai untuk kanak-kanak selepas berkhatan atau bersunat.

Makanan dalam pantang selepas bersalin bukan makanan yang biasa-biasa. Ia perlukan khasiat untuk menyembuhkan luka-luka semasa bersalin. Selalunya, ramai yang suka berpantang di rumah ibu sendiri. Ini kerana ibu akan menyediakan menu berpantang selepas bersalin untuk anak sendiri. Anak juga boleh bermanja-manja dan minta apa sahaja dari ibu sendiri. Kalau di rumah ibu mertua, mungkin agak terbatas.

Makanan Dalam Pantang Selepas Bersalin
1. Ikan Masin Lada Hitam

Bahan-bahan:

Ikan masin (Digoreng tanpa minyak)
Lada hitam

Cara-cara:

Tumbuk bahan tersebut dan jika suka boleh ditambah perahan limau
Gaulkannya sebati

2. Ikan Tenggiri Kering
Bahan-bahan:

1 keping ikan tenggiri kering
2 biji lada besar
½ biji bawang besar dihiris

Cara-cara:

Ikan digoreng layur bersama hirisan halia.
Kemudian ditumbuk bersama lada besar dan bawang tapi jangan hancur.
Hidang bersama nasi panas

3. Sambal Tok-tok Lada Hitam
Bahan-bahan:

Bawang merah
Bawang putih
Ikan bilis
Lada hitam

 Cara-cara:

Goreng layur bahan tersebut dan tumbuk campur sikit garam
Hidang bersama nasi panas

4. Ikan Masin Goreng Asam Jawa
Bahan-bahan:

Isi ikan masin (Kurau @ Talang)
1 labu bawang besar
5-6 tangkai cili kering
3 ulas bawang putih
½ inci halia
Sedikit air asam jawa & gula

 Cara-cara:

Tumis semua bahan yang dihiris.
Bila agak garing, masukkan air asam jawa, garam dan sedikit gula .
Akhir sekali masukkan ikan masin yang telah digoreng terlebih dahulu.

5. Ikan Bilis Goreng Aroma
Bahan-bahan:

100g ikan bilis putih
3 batang serai (Dititik @ dihiris ikut suka)
1 biji bawang besar dimayang
2cm halia dimayang
6 helai daun limau purut dihiris @ dikoyak kasar
6 biji cili padi diketuk
Minyak

 Cara-cara:

Goreng ikan bilis hingga ranggup
Kemudian masukkan bahan hirisan

6. Ikan Bilis Dengan Cili Mesin
Bahan-bahan:

Sebiji bawang besar dimayang
Ikan bilis
Jeruk lobak
Sebiji telur
Cili mesin 1 sudu

 Cara-cara:

Goreng ikan bilis hingga garing, angkat dan ketepikan.
Kemudian tumiskan cili mesin hingga masak, masukkan jeruk lobak & ikan bilis.
Akhir sekali masukkan telur & kacau hingga sebati.

7. Pegaga Masak Lada Hitam
Bahan-bahan:

Sedikit santan pekat
Lada hitam (lebihkan)
Ikan bilis putih
Kunyit hidup
Halia
Garam

 Cara-cara:

Lada hitam, halia & kunyit hidup ditumbuk.
Kemudian masukkan santan direneh bersama bahan tumbuk. Biar pekat.
Kira OK masukkan pegagadan ikan bilis serta bahan-bahan perasa.

8. Hati Masak Limau Purut
Bahan-bahan:

1/2kg hati lembu direbus dan dipotong kecil
5 helai daun limau purut dipotong tengah dan dikoyakkan
6 tangkai cili kering (Dalam pantang boleh diganti dengan lada hitam secukupnya)
3 labu bawang besar
4 ulas bawang putih
2cm hirisan halia muda
½ camca ketumbar
½ camca jintan manis
½ camca jintan putih
Garam & gula secukup rasa
Minyak untuk menumis

 Cara-cara:

Cili/lada hitam, bawang besar, bawang putih halia, jintan dan ketumbar dimesin halus.
Tumis hingganaik bau/garing kemudian masukkan hati dan daun limau purut. Jika suka boleh tambah air untuk berkuah.
Setelah itu, masukkan perasa. Ok.Boleh diangkat dan dihidang.

9. Hati Goreng Lada
Bahan-bahan:

600g hati lembu direbus dan dipotong
4 sudu besar lada putih
2 sudu besar serbuk rempah
2 sudu besar minyak
1 sudu besar air asam jawa
½ sudu serbuk jintan putih
1 sudu serbuk kunyit
2 labu bawang besar
Garam/ Ajinomoto secukup rasa
1 batang daun bawang untuk hiasan

 Cara-cara:

Gaulkan hati yang telah dipotong bersama rempah-rempah tersebut
Tumiskan ia, agak kira okay bolehlah dimasukkan air asam jawa
Taburkan hirisan daun bawang

10. Ayam/Daging Bakar Cicah Air Asam Lada Hitam
Bahan-bahan:

4cm halia muda
3cm kunyit hidup
Garam secukupnya (Kesemua bahan ini dikisar dan diperap)

 Cara-cara:

Bakar ayam/daging dengan bahan perap.
Hiriskan dan boleh dihidang dengan pencicah iaitu 2 sudu lada hitam, hirisan bawang besar dan perahan asam jawa

11. Sambal Tok-tok
Bahan-bahan:

Ikan bilis
Cili padi
Bawang

 Cara-cara:

Bahan tersebut ditumbuk kasar dicampur bersama perahan limau.

12. Daging Goreng Halia
 Bahan-bahan:

Daging batang pinang dihiris nipis
Halia dimayang halus
Bawang Putih diketuk
Bawang besar dihiris bulat
1 biji lada benggala/ ketukkan cili padi kalau nak pedas
Sedikit sos tiram
Sedikit kunyit hidup/kunyit serbuk, Garam/ Serbuk Perasa
Jika nak berkuah, bancuhkan sedikit tepung jagung dan [email protected] bagi lebih perisa masukkan sedikit air asam jawa.

 Cara-cara:

Panaskan minyak, masukkan daging yang telah diperap sebentar dengan kunyit dan garam.
Agak lembut , tumiskan bawang putih dan halia, masukkan juga sos tiram dan bahanperasa mengikut kesesuaian.
Akhir sekali masukkan , lada benggala ataupun cili padi dan hirisan bawang besar.
Jika nak berkuah boleh juga ditambah dengan bancuhan tepung jagung.

13. Daging Goreng Lada Hitam (Marinated)
 Bahan-bahan:

Daging hihiris halus
Lada hitam secukup rasa
Halia
Bawang besar
Bawang putih
Sos Cili/Cili mesin
Sos tomato
Sos tiram
Kicap pekat
Garam/serbuk perasa

 Cara-cara:

Perapkan daging bersama halia , bawang putih dan bawang besar yang telah dikisar. Termasuk bahan sos terlibat.
Panaskan minyak, masukkan daging bersama bahan perap, tambahkan air mengikut keperluan bagi memastikan daging lembut.
Setelah empuk, boleh ditambah dengan garam dan serbuk perasa mengikut keperluan dan juga hirisan bawang besar.

14. Ayam Panggang Selera Pantang
 Bahan-bahan:

Ayam
1 batang serai dititik
1 sudu jintan manis
½ sudu jintan putih
1cm kunyit hidup
1cm lengkuas
1cm halia
4 ulas bawang merah
2 ulas bawang putih
garam
Air asam jawa
½ cawan air

 Cara-cara:

Ayam dilumur dengan garam & sedikit bawang merah, halia, bawang putih & kunyit tumbuk juga lengkuas.
Panggang ayam
Tumis bahan tumbuk yang lebih tadi, masukkan jintan tumbuk, air asam jawa juga garam. Tambah sedikit air untuk berkuah. Dan bolehlah disiram ayam panggang tadi dengan kuah tersebut.

15. Ayam Percik Chinese Style
 Bahan-bahan:

1 ekor ayam
Daun salam dan daun kunyit
BahanA:
Bunga Lawang
Bunga Cengkih
Kulit Kayu Manis
Jintan Manis
Lada Hitam
Serai & Halia
Gula Melaka – dicincang halus
Lemon – diperah
Santan
Garam
Bawang putih dan bawang merah ditumbuk halus
(Jika suka boleh ditambah sedikit cili padi)

 Cara-cara:

Masukkan daun salam & daun kunyit ke dalam ayam.
Panggang @ goreng dalam minyak penuh (deep fried)
Tumis bawang merah dan putih. Masukkan bahan-bahan A, masukkan juga perahan lemon, gula melaka, garam.
Masukkan santan cair biar mendidih di atas api perlahan. Bila dah pekat masukkan santan pekat.
Bila dah pekat, boleh disiram ke ats ayam panggang tersebut.

16. Lengkuas Muda Masak Lada Merah
Petua baik diamalkan memperbaiki rahim wanita atau dengan lain perkataan mengetatkan lagi organ wanita selepas bersalin
Bahan-bahan:

Lengkuas muda dihiris nipis ~ direbus sehingga kering utk buang pahit & maung lengkuas
Sedikit ikan bilis
Bawang merah
Bawang Putih
Lada merah

Cara-cara:

Lada ikan bilis, bawang putih & merah ditumbuk dan ditumis dengan sedikit minyak.
Masukkan garam dan lengkuas yg telah direbus tadi dan kacau agar ia sebati.

17. Turi Masak Asam Rebus
Bagus Utk Menambah Susu Ibu.
Bahan-bahan:

Daun Turi
Ikan Bilis
Asam Keping
Bawang merah
Kunyit Hidup
Ikan Bilis
Lada merah

Cara-cara:

Bahan iaitu bawang merah, lada merah, ikan bilis, kuntit hidup ditumbuk kemudian direbus.
Masukkan garam, asam keping dan daun turi biarkan sehingga mendidih kemudian bolehlaa diangkat.

Akhir kata

Kalau mahu cepat dan malas mahu masak, boleh terus hubungi pihak PantangPlus.com. Lebih mudah sebab mereka ada jaringan penyedia makanan pantang yang berkolaborasi bersama mereka di seluruh Malaysia.
Bukan sahaja makanan pantang yang dijamin halal, servis urut, bertungku, bertangas, mandi herba dan lulur  juga disediakan.
Boleh tempah sekarang sebab slot selalu penuh!


Resepi Paprik Sardin, Confirm Tambah Nasi Ketika Sahur!

RESEPI PAPRIK SARDIN
Sardin dalam tin merupakan antara makanan yang paling cepat dimasak untuk dihidangkan pada bila-bila masa sahaja. Tambah pula dalam bulan Ramadan ini, sardin dalam tin menjadi pilihan untuk dimakan bersama nasi panas terutamanya ketika bersahur.

Tapi, kalau dah bosan asyik masak sardin dalam tin seperti biasa sahaja, apa kata anda cuba pula resepi sardin masak paprik untuk dijadikan menu sahur. Boleh tambah berpinggan-pinggan nasi!
Resipi Paprik Sardin

Bahan bahan:

1 tin ikan sardin
1 ulas bawang putih – cincang halus
Sedikit halia – cincang halus
2 ulas bawang merah – cincang halus
1 btg serai – hiris
Cili burung boleh masukkan kalau suka pedas
1 sudu serbuk cili (babas)
1 sudu sos tiram
1 senduk kecik sos cili
Daun limau purut
Limau nipis
Kacang panjang
Carrot
Bunga kobis
CARA MASAK PAPRIK SARDIN
1.Panaskan minyak

2.Tumis bawang merah, bawang putih, halia dan serai

3.Dah garing bawang tambah serbuk cili kemudian terus tambah air supaya tak hangit

4.Tambahkan air dan tumis sampai bawang dan cili pecah minyak

5.Bila dah pecah minyak masukkan sos tiram

6.Sos cili dan tambahkan sedikit air.

7.Bila sos dah pekat elok masukkan bawang besar dan daun limau purut

8.Masukkan ikan sardin beserta kuah skali

9.Tambahkan garam,gula dan pak aji

10.Perah asam limau nipis

11.Masukkan sayur

12.Dah siap. Kalau suka pedas masukkan cili potong.. Rasa dia lagi kawwww!

Selamat mencuba.
Sumber: Nurbaizura Sani


Lebih 13k Perkongsian, Ini Resepi Park Choy Sos Tiram Chinese Style Paling Mudah & Sedap!

Setiap kali berkunjung ke restoran makanan Cina, pasti anda tidak lepas untuk memesan menu sayur park choy sos tiram bukan? Sangat enak dimakan begitu sahaja ataupun bersama lauk pauk yang lain, menu ini walaupun nampak ringkas tetapi katanya ramai yang tidak menjadi apabila cuba di rumah.
Jadi, ini resipinya yang mendapat lebih dari 13 ribu perkongsian di Facebook dimana anda boleh buat menggunakan sayur park choy ataupun sayur yang lain juga seperti brokoli. Selamat mencuba!

RESEPI SAYUR PARK CHOY SOS TIRAM
1. Pak choy saya belah 2. Rebus bagi masak @ 1/2 masak.

2. Untuk sos, saya masukkan [email protected] sudu besaq sos tiram, 1 sudu kecil secukup rasa & 1/2 sudu kecil tepung jagung (utk pekatkan kuah).

3.Masukkan air kosong. Sukatan agak-agak banyak mana kita nak siram sos nanti. Bancuhan ni kalau sos tiram tak cair elok pun tak apa, nanti atas api, akan jadi elok.

4.Ini pak choy yang dah direbus… susun cantik-cantik dalam mangkuk.

5.Tumis bawang putih yang di potong kecil.

6.Dah kuning bawang putih, masukkan bancuhan tadi, kacau hingga pekat sikit. Tuang atas brocoli @ pak choy.

7.Ini pak choy saya.

8.Ini brokoli sebijik, 2 org makan je cukup ni.

*Sesuai juga dimakan untuk anda yang nak diet tu!
Sumber: Suzana Saad


Cara Goreng Paru Supaya Rangup & Tak Liat. Nak Ratah Boleh, Buat Sambal Lagi ‘Power’

“Sesekali makan paru goreng sedapnya lah… Sayangnya kat kedai tadi dah tinggal sikit je. Kalau pandai masak sendiri mesti puas meratah.”
Mungkin tak ramai yang biasa masak paru di rumah, kan? Selalunya jumpa paru goreng ni di kedai makan berlauk memang cepat je habis. Rasa tak puas nak meratah. Lebih-lebih lagi yang rangup di luar dan lembut di dalam. Tak sedar boleh habis sepinggan!

Sebenarnya ada cara nak dapatkan tekstur paru goreng yang krup krap krup krap. Semua cukup rasa, lembut dan tak terlalu kenyal. Mari kita tengok cara goreng paru yang dikongsikan oleh Puan Sazila ini.
Cara Goreng Paru Supaya Rangup, Lembut & Tak Liat
Berikut adalah langkah yang betul untuk dapatkan tekstur paru goreng yang sedap.

1. Cuci

Mula mula kena cuci bersih dulu. Seeloknya cuci dengan limau supaya dapat hilangkan bau hanyir.
2. Rebus
Selepas dah basuh, kita rebus dulu sampai masak. Kadang-kadang kalau goreng terus, satu kuali akan meletup-letup.
Yang meletup tu selalu bahagian kulit dia. Sebab tu kena rebus dulu. InshaAllah tak meletup.
Satu lagi tips ialah rebus dengan garam dan asam keping. Dengan cara ini, tekstur paru lebih rangup dan baunya pun kurang hanyir.
3. Hiris Nipis
Kemudian hiris paru yang dah direbus tadi nipis-nipis.
4. Gaulkan Dengan Garam & Kunyit
Seterusnya bolehlah marinate dengan garam dan kunyit macam biasa.
5. Goreng
Lepas tu goreng dalam minyak panas. Mula-mula akan ada banyak buih macam dalam gambar di bawah ni.

Kalau nak tau paru tu dah ranggup, kita boleh nampak buih-buih dah berkurangan macam dalam gambar bawah ni.

Jadi bila buih yang besar-besar tu dah hilang dan tinggal buih-buih halus, maksudnya dah boleh angkat.
Kalau buih dah tak ada langsung tu maksudnya dah rentunglah tu. Jadi jangan tunggu lama sangat takut nanti terlebih masak dah tak sedap pula.
Siap!
Siap untuk diratah macam keropok atau dibuat sambal.

Resepi Paru Sambal Mudah
Bagi yang suka sambal, ini ada resepi paru sambal yang sangat mudah.
Bahan-bahan

Bawang merah
Bawang putih
Belacan
Lengkuas
Halia
Cili kering

Cara-cara
Caranya mudah saja.
Mula-mula blender semua bahan dan tumiskan sampai pecah minyak.
Kemudian perasakan dengan air asam jawa, garam, gula dan perasa tambahan ikut suka.
Kalau masak paru sambal stail saya, lebihkan sikit gula. Bagi rasa manis-manis pedas. Sedap!
Bila dah siap sambal tu bolehlah masukkan paru yang kita goreng tadi.

Gaulkan sekata.

Dah siap.

Mudah Kan? Berbaloi Masak Sendiri
Lepas ini bolehlah cuba goreng sendiri di rumah. Memang puas hati bila masak sendiri. Tak percaya, cubalah. Tak sedar sepinggan pun boleh habis diratah macam tu aja.
Selamat mencuba!

*Cara goreng paru dan resepi paru sambal ini disumbangkan oleh Puan Sazila. Ia telah disunting dan diterbitkan semula dengan kebenaran.


Resepi Pasta Carbonara ‘World Class’ Di Rumah, Sos Tak Guna Tepung Jagung!

Sebut sahaja pasta carbonara sudah semestinya menu Barat ini menjadi kegemaran bukan sahaja anak-anak malah orang dewasa juga. Tidak pedas, mengenyangkan dan ‘comfort food’, pasta carbonara ini juga tidak sukar untuk dimasak namun bagi mendapatkan rasa carbonara yang tulen dan sedap, ada caranya yang anda perlu lakukan.
Berikut merupakan perkongsian resepi pasta carbonara ‘world class’ yang anda boleh cuba. Walaupun semuanya dimasak di rumah, namun masih bertaraf restoran antarabangsa tau!

Baca juga: Resepi Mi Segera Guna 3 Bahan, Tanpa MSG & Pengawet!
RESEPI PASTA CARBONARA WORLD CLASS DI RUMAH

Ikut resepi ni, korang dapat buat World Class carbonara kat rumah ye. Ok, resepi ni buat sos dia from scratch…tak guna instant sauce (prego ke milano dan sebagainya) dan tidak menggunakan tepung jagung! I kenot brain betul dengan resepi buat carbonara guna tepung jagung.

Bukan macam tu cara nak pekatkan kuah. Makanan barat guna white roux untuk pekatkan kuah..(butter + tepung gandum).
Elemen penting dalam membuat carbonara ni adalah konsistensi dan masa yang pantas. Tersalah atau tersilap step, ke tong sampah lah jawabnya. Nak ambik gambar proses in the making pun kalut sikit. Apa hasil dia? Sedap gila!

-60gm spaghetti (kander guna saiz vermicelli)
-3 biji kuning telur

-3 biji cendawan swiss brown
-2-3sb parmesan cheese
-Sedikit lada hitam
-Beef lean / beef streaky

1.Masukkan 2sb parmesan cheese dan 1sb lada hitam. Nak guna whole egg boleh cuma kena lebihkan cheese. Dan risiko kalau guna whole egg, kalau tersilap nanti kuah korang akan jadi macam kuay teow kungfu .

2. Pukul sampai pekat macam Mayonis. Kena guna whisker…tak jadi kalau guna garpu. Lambat…nak guna hand mixer pun boleh cuma macam tak berbaloi nak keluarkan benda alah tu.

3.Beef lean tadi bahagikan separuh untuk dalam kuah dan separuh lagi untuk garnishing. Goreng sampai garing.

4. Tumis bawang putih + cendawan dan beef lean. Nak guna bawang holland pun boleh. Nak letak brokoli ke, nak letak hotdoh ke pun boleh. In fact, kalau nak pedas waktu ni boleh letak cili padi hiris tau.

5.Kemudian masukkan spaghetti yang sedang direbus tu. Pastikan spaghetti tu hampir nak masak tau. Jangan dah betul-betul masak sebab nanti dia lembik serta mudah putus. Ceduk air rebusan spaghetti tu ikut pada kuah banyak mana nak ye.

6. Bile air rebusan spaghetti tu dah bertukar jadi putih macam ni dan mulai pekat, tutup api. Air lebihan spaghetti ni lah yang akan memekatkan kuah dan bagi creamy. Sebab tu tak perlu susu dah ye. Kalau nak buat untuk anak-anak mungkin boleh letak gula sikit untuk bagi ada sedikit kemanisan.

7.Off the heat, dan masukkan bancuhan telur tadi. Banyak mana? Terpulang ikut cita rasa korang. Kander ambik 4-5sb macam tu. Bancuhan telur tu akan ada lebih untuk buat sepinggan lagi. Tak pun simpan dalam peti.

8.Hancur kan dan tabur Beef lean yang kita goreng sampai garing mula² tadi. Kalau ada pecorino cheese atau block parmesan, boleh sagat atas spaghetti ni ye.

Resepi dah ada, cuba dulu buat original sauce. Lepas tu ikut korang lah nak guna sos segera ke, tepung jagung ke tepung ubi ke haha. Yang penting originality tu korang dah tahu ye.

NOTAKAKI: Tak salah pun nak guna sos carbonara segera, itu salah satu food solution dalam pasaran untuk memudahkan kerja. Ini hanya tunjuk resepi asli / sebenar sahaja. Jangan kecam / peniaga peniaga kecil kecilan guna sos segera…bukan senang tau nak buat order 30-50pek sekaligus guna method macam ni. Lagipun carbonara original ni best consume upon served. Kalau tapau-tapau nanti dia akan bengkak…sebab dimasak sekali bersama kuah. Kita rai segala cara, cuma tepung jagung tetap dislike! Dislike!
Sumber: Wan Luqman


Ini Resepi Pau Cendawan Yang Buat Ramai Sanggup Beratur Panjang

Ingatkah lagi anda dengan pau cendawan yang ‘viral’ semasa bulan puasa yang lalu?
Bila diingatkan semula, mesti ada yang teringin dan ada juga yang belum sempa merasanya. Jangan risau, di sini kami kongsikan resepi pau cendawan yang diolah oleh Puan Nor Haslinda.

Yang menariknya, beliau kongsikan langkah demi langkah supaya ramai dapat membuatnya dengan mudah.
Baiklah, jom tengok resepi pau cendawan yang menggiurkan ini.

Resepi Pau Cendawan Viral, Memang Sedap!
Bahan Inti

2 keping isi ayam bahagian dada di potong dadu.
[email protected] cendawan shintake rendam hingga kembang baru hiris dadu
2 sudu besar mentega
1 sudu besar minyak zaitun

[email protected] sudu besar bawang besar kisar

[email protected] ‘dash’ serbuk lada hitam berperisa

1/4 sudu teh garam halus

1 sudu besar tepung jagung dibancuh dengan sedikit air

Bahan Doh

300 gram tepung pau
1 sudu teh yis
3/4 sudu teh baking powder
1 sudu besar gula kastor

1/2 sudu teh pelembut roti

1/2 sudu besar shortening

200 ml air suam

Bahan Untuk Pewarna

2 sudu besar tepung beras
2 sudu besar serbuk koko
4 sudu besar air

(Bancuhkan semua dan ketepikan.)

Resepi Pau Cendawan: Langkah Demi Langkah
1. Cara Buat Inti

Mula-mula cairkan mentega bersama minyak dahulu.

Kemudian masukkan bawang besar kisar dan tumis hingga naik bau.

Masukkan pula cendawan shintake dan kacau hingga nampak layu sedikit.

Masukkan ayam dan kacau lagi.

Oh ya, dalam gambar tadi saya terlupa sos tiram Maggi. Masukkan dalam 2 sudu besar dan kacau.

Kemudian perasakan dengan serbuk lada hitam dan sedikit garam.

Untuk dapatkan inti yang pekat tuangkan tepung jagung yang dibancuh dengan air.

Kacau sehingga pekat dan padamkan api. Jika inginkan lebih nampak ‘creamy’ boleh tambahkan ‘mushroom soup Campbell’. Siap intinya! Sementara ia sejuk, kita buat dohnya.

2. Cara Buat Doh

Masukkan kesemua bahan kecuali shortening dan gaul.

Adunan agak melekit sedikit ya.

Kemudian masukkan shortening dan uli sehingga doh menjadi elastik.

Perapkan selama 10 minit hingga ia naik dua kali ganda seperti dalam gambar. Tumbuk-tumbuk manja sahaja untuk buangkan udara.

Kemudian, bulat-bulatkan doh seperti dalam gambar. Siap!

3. Masukkan Inti

Leperkan doh kemudian sudukan inti ikut banyak mana kalian mahu. Saya suka inti banyak baru sedap!

4. Bentukkan

Tutupkan semula doh tadi kemudian ambil sedikit adunan bulatkan dan tepek atasnya. Konon-konon batang cendawan lah ya.

5. Warnakan

Apabila dah siap bentuknya, kita main cat-cat pula! Guna berus dan tepek-tepekkan atasnya dengan adunan coklat tadi. Setelah dicat, biarkan selama 30 minit sehingga ia jadi mengembang, baru boleh kukus.

6. Sedia Untuk Kukus
Naikkan tempat pengukus dahulu biar air mendidih. Susunkan dalam pengukus dan kukus 2-3 minit sahaja.

7. Siap
Inilah hasilnya. Adalah rupa cendawan shitake, kan? Rasanya pun sedap. Yang tengah tengok mesti terliur.

Selamat Mencuba!
Rupanya, tak adalah susah sangat nak buat pau ya? Apa kata kita cuba dan kongsikan kelazatannya bersama keluarga dan juga jiran tetangga.
Yang dah cuba bolehlah komen di sini untuk memberi ulasan atau tips-tips tambahan. Tentu menarik!

*Resepi asal oleh Puan Nor Haslinda Chua ini diterbitkan semula dengan kebenaran beliau. Beliau amat handal dalam bidang memasak dan turut menerima tempahan kuih bulan. Banyak lagi resepi yang dikongsikan di Facebook beliau di pautan sini.


Tak Payah Beratur, Ini Resepi Bobba Tea Yang Ternyata Lebih Murah, Bersih & Halal

Sejak kebelakangan ini, negara kita sudah dilanda dengan ‘tsunami bobba’. Kemana sahaja anda pergi pasti ramai yang bercakap dan berpusu-pusu mengunjungi kedai minuman yang berunsurkan milk tea yang berasal dari negara Taiwan ini. Namun, bila sahaja tekak rasa untuk menghirup air sebegini pastinya anda perlu mengambil masa yang lama untuk beratur kerana sambutan yang diterima memang di luar jangkaan! Jadi, ada caranya untuk anda menikmati bobba tea ini hanya dengan buat sendiri di rumah.
RESEPI BOBBA TEA VIRAL VERSI LEBIH JIMAT!

1.Tepung ubi kayu
2.Pewarna hitam(saya campur warna biru, merah dan hijau)

3.Gula perang skit

4.Garam skit
5.Air
– masak air skit dengan gula dan garam..dah cair garam dan gula tu, tutup api dan masukkan tepung sikit demi skit..pastu uli-uli smpai jadi macam doh kat atas tu..kalau cair ke, tambah-tambah la tepung tu sampai agak-agak boleh gentel camtu.
Seterusnya…

6.Gula merah /gula melaka
7.Air
8.Daun pandan
Pastu campakla gentelan tadi dan rebus..gula merah tu nnti yang jadikan bobba tu sedap..bau wangi macam yang The Alley punye..serius tak tipu. Ni rupa dia bila dah rebus..rebus lebih kurang dalam 30-45 min camtu..sampai air tu jadi pekat..ala-ala caramel gitew.

Pastu tuang la kat bekas..jangan lupa bagi leleh-leleh dekat tepi cawan/gelas..baru fefeeling kat kedai

Letak ais.. saya guna fresh milk plus whipped cream skit..saya shake or nak blend boleh..kasi ade buih-buih..pastu tuang la kat cawan tu..amacam..menggoda kan..Selamat mencuba!

Sumber : Aida Suhana


Jom Buat Pengat Bebola Durian Yang Viral Di Thailand. Mesti Licin!

“Ada lagi durian sebiji dekat dapur. Tapi kalau nak jamu tetamu macam tak cukup pula. Buat masaklah. Tapi asyik buat bubur durian je, apa idea nak bagi menarik sikit ye?”
Musim durian kali ini memang mengujakan. Duriannya meriah, harga pun murah, mudah nak dapat. Jadi ramailah yang borong dan lepas ‘gian’ di rumah.

Macam-macam olahan resepi durian versi moden cukup mendapat sambutan. Cupcake durian, durian crepe, aiskrim durian, cream puff durian dan tak lupa juga makanan tradisional seperti tempoyak, dodol, seri muka atau lempuk durian.
Antara yang viral baru-baru ini adalah pengat bebola durian yang menjadi popular di negara jiran kita, Thailand. Ada yang dah cuba buat dan resepinya dikongsikan oleh Puan Nurhazirah M.Yunus ini.

Mudah dan menarik! Mari kita tengok cara membuatnya langkah demi langkah di bawah.

Resepi Pengat Bebola Durian Yang Super Lazat
Berikut adalah bahan-bahan yang diperlukan untuk membuatnya.
Bahan-bahan

Durian
Tepung pulut
Santan
Gula merah / gula melaka
Daun pandan

Cara-cara
1. Lenyekkan Isi Durian
Mula-mula, ambil 7-8 ulas durian dan buang bijinya. Kemudian, lenyekkan sedikit isinya.

2. Gaulkan Dengan Tepung Pulut
Isi yang dilenyek tadi digaulkan dengan tepung pulut sampai menjadi doh. Ingat, tepung pulut ya, bukan tepung beras!
Oh ya, tak perlu tambah air sebab nanti tak rasa manis duriannya.
Bila dah tak melekat di tangan maksudnya dah OK dah tu.

3. Bentukkan
Seterusnya dah bolehlah bentukkan bulat-bulat kecil macam ni. Tak kisahlah lonjong ke, bulat ke. Ikut suka hatilah ya.

Ini yang dah siap dibentuk dengan doh tadi.

4. Rebuskan
Sekarang kita rebuskan pula doh tadi dalam air mendidih. Pastikan air dah betul-betul panas dan menggelegak baru masukkan doh tadi ya.

Bila doh tadi dah terapung ke permukaan air, maknanya tepungnya dah cukup masak. Jadi dah bolehlah angkat dan toskan.

5. Sediakan Kuah
Lepas dah masak doh-doh bebola kecil tadi, kita sediakan pula kuahnya.
Cara mudah aja. Masukkan santan ke dalam periuk. Kalau pakai santan kotak, letak separuh kotak kecil aja. Tambah air sedikit supaya tak pekat sangat. Letaklah dua helai daun pandan untuk bagi aromanya lebih wangi.
Guna api perlahan ya, jangan bagi santan menggelegak.
5. Tambah 2 Ulas Durian Ke Dalam Kuah
Kemudian, tambahkan 2 ulas durian ke dalam kuah untuk dapatkan perasa yang lebih ummpphh.
Nak guna lebih pun boleh. Tapi kalau banyak sangat nanti kuahnya akan jadi terlalu pekat.

6. Perasakan
Akhir sekali, perasakan dengan gula merah atau gula melaka.

7. Masukkan Bebola
Sekarang dah bolehlah masukkan bebola tadi.

Gaul rata hingga mendidih. Dan… siap!
Patutlah Viral, Memang Superb!
Haa…. Inilah hasilnya. Sedap kalau dimakan masa sejuk. Bubuh dalam peti ais dulu. Terasa sejuk dekat tekak, bebolanya kenyal-kenyal macam kuih onde-onde. Dimakan pula dengan kuah santannya yang lemak berkrim, memang superb!
Rugi kalau tak cuba buat resepi viral ni. Ini kali kedua saya buat dan habis licin!

* Resepi pengat bebola durian ini disumbangkan oleh Puan Nurhazirah M.Yunus. Ia telah disunting dan diterbitkan semula dengan kebenaran. Untuk sebarang maklumat lanjut, boleh rujuk post asal beliau di SINI.


Resepi Sambal Perap Untuk Buat Hidangan Bakar Dengan Ekspres & Sedap Macam Di Kedai

“Sedapnya ikan bakar, tapi nak bakar macam dekat kedai tu tak tahu pulak resepi sambal perap macam mana…”
Salah satu menu yang ‘laku keras’ di restoran dan bazar Ramadan adalah lauk bakar. Ini termasuklah ikan bakar, ayam bakar, daging bakar dan sotong bakar. Tapi, panjang pula kena beratur dan fully booked restoran yang menyediakan juadah bakar sebegini di bulan Ramadan.

Oleh itu, salah satu caranya adalah dengan buat sendiri menu bakar di rumah menggunakan sambal perapan yang sama macam di kedai. Macam mana nak buat sambal perap macam itu? Ini resepinya!
RESEPI SAMBAL PERAP UNTUK HIDANGAN BAKAR
Mai akak bagi resepi sambal untuk bakaq ikan ayam sotong udang daging dan apa sajalah yang nak bakar. Buat ibu-ibu yang bekerja tu boleh la buat banyak simpan dalam peti sejuk. Sebelum pergi kerja perap siap-siap bahan mentah tu. Lagi lama perap lagi sedap tau, balik kerja boleh la bakar..siapa yang ada oven lepas dalam tu ja. Senangkan? Jom akak bagi resepi.

-Cabai kering..
-Bawang besar..
-Bawang putih..
-Halia..
-Serai..

-Jintan manis..
-Jintan putih..
-Serbuk kunyit..
-Sos cili..
-Sos tiram..
-Gula..
-Garam..
-Minyak..untuk blend
Cara-caranya

Satukan semua bahan pastu blend dengan minyak. Ingat ya..jangan blend dengan air tau. Pastu boleh la lumur pada bahan yang nak dibakarnya. Lagi lama kita perap lagi sedap tau..sebab bahan perap meresap dalam bahan mentah tadi.

*Jom cuba! Memang terliur!
Sumber : Masni Bahari


“Cuti-cuti ni makin peninglah nak fikirkan menu memasak… Kita ni kalau boleh nak diet. Apa menu yang simple tapi sedap ye?”
Bukan senang nak diet bila anak-anak dan suami ada dekat rumah kan? Kejap minta masak itu ini, kita pun tak menang tangan.

Bila dah penat tu, kita pun join sekalilah makan jelah apa-apa yang dah dimasak untuk mereka. Dalam hati asalnya nak diet, nak eat clean.
Kalau ada ibu-ibu yang mengalami dilema begini, bolehlah cuba resepi perapan ayam ni untuk misi kuruskan badan. Mudah pun mudah, nanti bila nak makan terus grill je atas pan atau masuk dalam oven. Sekejap je siap.

Jom kita tengok 7 resepi perapan ayam yang simple dan menarik oleh saudari Fafae Mimie ni.

Sesuai untuk Mama yang busy!

7 Resepi Perapan Ayam Untuk Stok Seminggu. Tinggal Grill Je, Senang & Sihat!
1. Resepi Perapan Ayam Sate
Bahan-bahan:

bawang putih
halia
serbuk cendawan (saya guna sebagai pengganti kiub ayam / serbuk perasa)
gula kabung / gula Stevia (yang tak ada boleh tukarkan dengan gula merah / gula biasa)
serbuk kunyit
jintan
ketumbar
sedikit garam

2. Resepi Perapan Ayam Cili Kering
Bahan-bahan

bawang putih
halia
serbuk cendawan (boleh gantikan dengan serbuk perasa ayam / kiub lain-lain)
cili kering potong
sos cili
sos tiram

3. Resepi Perapan Ayam Berempah
Bahan-bahan

bawang putih
halia
serbuk cendawan (boleh gantikan dengan serbuk perasa ayam / kiub lain-lain)
rempah kari
serbuk jintan
cili kisar
sedikit garam

4. Resepi Perapan Ayam Nasi Ayam
Bahan-bahan

bawang putih
halia
serbuk cendawan (boleh gantikan dengan serbuk perasa ayam / kiub lain-lain)
minyak bijan
sedikit garam
kicap manis

5. Resepi Perapan Ayam Hainan
Bahan-bahan

bawang putih
halia
serbuk cendawan (boleh gantikan dengan serbuk perasa ayam / kiub lain-lain)
minyak bijan
sedikit garam

6. Resepi Perapan Ayam Black Pepper
Bahan-bahan

bawang putih
halia
serbuk cendawan (boleh gantikan dengan serbuk perasa ayam / kiub lain-lain)
lada hitam kisar
sedikit garam

7. Resepi Perapan Ayam Mix Herbs
Bahan-bahan

bawang putih
halia
serbuk cendawan (boleh gantikan dengan serbuk perasa ayam / kiub lain-lain)
mixed herbs
cajun

Simpan Dalam Chiller / Freezer
Saya simpan dalam pek macam ni je senang nak simpan.
Bubuh dalam freezer untuk dijadikan stok frozen. Senang dah siap menu macam ni kan?
Nanti kalau nak masak esok, malam tu keluarkan 1 menu dan letak dekat chiller.

Beginilah Hasilnya, Nampak Sedap!
Bila dah masak, macam ni lah hasilnya…

Ada banyak cara penyediaannya yang boleh kita hidangkan supaya nampak meriah dan menyelerakan.

Sihat pun sihat!

Yang penting, ia amat mudah dan cepat disediakan.

Sesuai juga kalau sediakan menu macam ni untuk bersahur nanti kan?
Tak payah kelam-kabut bangun awal masak macam-macam.
Jom kita cuba sama-sama resepi perapan ayam yang sedap dan berkhasiat ni. Sambil tu boleh diet sekali!
*Resepi perapan ayam ini dikongsikan oleh Fafae Mimie dengan kebenaran. Ia telah disunting dan diterbitkan semula dengan kebenaran. Sebarang pertanyaan berkaitan resepi boleh rujuk post asal beliau di SINI.


Cara Buat Peria Goreng Crispy Tahan Berbulan Tak Lemau, Tak Tengik & Tak Pahit. Barulah Sedap

Mungkin tak ramai antara kita yang suka makan peria.
Tapi tahu tak sebenarnya peria ni sedap sangat kalau digoreng garing!

Dah jadi macam kerepek, boleh ketagih dan makan tak berhenti tau.
Kalau yang tak biasa masak peria, tentu akan teragak-agak juga nak cuba masak peria ni kan? Yelah, sebab takut pahit dan tak jadi.

Nak tahu tips dan cara goreng peria yang rangup dan sedap, apa kata kita tengok resepi peria goreng crispy oleh Baizura Che Ismail ni.

Beliau memang pakar dalam bab ni sebab peria goreng crispy ni memang dah jadi sumber rezeki.
Jom tengok perkongsian resepi peria goreng crispy beliau selengkapnya di bawah ini.
Resepi Peria Goreng Crispy Tahan Berbulan Tak Lemau
InsyaAllah resepi peria goreng crispy ni kalau ikut betul-betul memang rangup dan tahan berbulan bulan dan yang penting tak tengik, tak lemau, tak berminyak dan tak pahit sangat.
Bahan utama mestilah kena ada peria kan.
Tak kisahlah kalau nak guna peria besar atau peria katak, dua-dua boleh.

Cara Cuci Peria Sebelum Digoreng

Belah peria kepada 2 bahagian dan korek biji peria guna sudu.
Cuci bersih kedua-dua bahagian selepas dipotong.
Sagat peria guna sagat pisang tu.
Rendamkan dengan air garam selama 30 minit. (rasa dulu air garam pastikan masin. Nanti kalau tak masin takut pahitnya tak hilang bila digoreng dan tak ada rasa).
Toskan selepas direndam 30 minit.

Cara Goreng Peria Supaya Kekal Rangup
Untuk campuran tepung goreng, saya gunakan nisbah ni.
Bahan campuran tepung:

2 cawan tepung serbaguna
1 cawan tepung beras
1 cawan tepung jagung

*Tepung serbaguna dan cukup rasa, so dah tak payah tambah garam atau perasa lagi.

Langkah Menggoreng

Minyak kena banyak tau.
Penting dan masa nak gaul peria dengan tepung tu kena masuk sikit-sikit dan terus goreng. (Jangan biarkan peria terlalu lama dalam tepung takut melekat nanti jadi jemput-jemput pulak.)
Tips kekal rangup ialah kena jaga api. Pastikan peria memang keras masa dalam kuali tu. Boleh tekan guna sudip untuk check sama ada dah keras belum.
Dah siap toskan dan lapik dengan tisu atau surat khabar bagi minyak lebihan peria tu semua turun. Nanti bila nak simpan dalam balang tak adalah minyak tu mendap dekat bawah.
Ulang langkah sama sampai peria habis.

TIPS:
*Kalau tak yakin peria tu dah rangup, boleh goreng untuk kali kedua. TAPI pastikan peria tu dah sejuk sebelum goreng untuk kali kedua. Memang renyah sikit tapi berbaloi tau!
Siap Digoreng… Inilah Hasilnya
i) Peria Goreng Crispy Mamak Style
Ni kalau korang suka daun kari ala-ala mamak style, korang gorengkan dengan daun kari dan cili kering.
Kemudian gaulkan sekali.
Memang wangi betul bau daun kari tu, cili kering tu time makan dengan nasi boleh buat ulam.
Fuh sedap tau pedas-pedas gitu.

ii) Peria Goreng Crispy Original / Hot Spicy
Yang ni guna tepung hot spicy guna tepung serbaguna.
Tak ada tambah apa-apa pun dah sedap tau!

iii) Peria Goreng Crispy Salted Egg
Yang ni versi salted egg.
Mudah je, cara goreng sama macam tadi.
Cuma bila dah siap nanti gaulkan dengan serbuk salted egg, daun kari dan cili kering.
Serbuk salted egg saya guna yang Chef Ziff punya memang sedap. Buat masak pun sedap.
Selain serbuk salted egg ni dia ada juga serbuk cheese yang super premium. Pun sedap jugak.

Selamat Mencuba!
Ok dah siap. Alhamdulillah semoga bermanfaat untuk semua.
Tak mintak banyak, harap dapat doakan saya semoga murah rezeki dan mak saya cepat sihat dari strok.
Mohon juga doakan agar saya mampu berikan kasih sayang pada anak-anak arwah kakak saya dan dapat bimbing diorang. Maklumlah saya baru 28 tahun anak-anak pulak dah 13tahun dengan 14 tahun. Anak express katakan.
Apapun, silalah cuba resepi peria goreng crispy ni ya!

*Resepi peria goreng crispy ini dikongsikan oleh Baizura Che Ismail menerusi Facebook Masak Apa Hari Ni (MAHN). Ia telah disunting dan diterbitkan semula dengan kebenaran. Rujuk post asal beliau di SINI untuk maklumat lanjut atau sebarang pertanyaan berkaitan resepi.


12 Resepi Periuk Noxxa Yang Sangat Mudah, Cepat & Sedap

Akhir-akhir ini, periuk Noxxa bagai jadi kegilaan ramai suri-rumah. Baik di Facebook mahupun di Whatsapp, rata-rata berkongsi keinginan untuk membeli periuk tekanan tinggi (pressure cooker) Noxxa dari Amway ini.
Betul ke cepat dan pantas?
Teruja atau tidak betapa pantasnya memasak menggunakan periuk Noxxa ini? Berikut adalah antara maklumbalas dari pengguna.

Rebus telur = 1 minit
Masak popcorn = 2 minit

Masak nasi dagang = 7 minit

Masak nasi tomato = 7 minit
Masak nasi minyak = 7 minit
Rebus laksa = 8 minit
Rebus nasi impit = 20 minit
Masak sup tulang = 30 minit
Masak dodol = 30 minit
Masak gulai ayam pencen = 45 minit

Untuk orang malas?

Bagi yang sudah memiliki periuk Noxxa pula, mulalah ‘cucuk jarum‘ dengan kawan-kawan lain, betapa mudahnya memasak. Sudahlah mudah, cepat pula. Sudahlah cepat, sedap lagi! Sungguh sesuai untuk orang yang malas masak!.
Maaf, bukan malas masak sebenarnya, tetapi wanita berkerjaya yang sibuk dengan tugas di pejabat. Jangan marah!

Resepi periuk Noxxa
Maka izinkan kami kumpulkan koleksi resepi yang sedia ada di Internet. Terlalu banyak jika ingin diletakkan dan ditunjukkan di sini. Jadi kami hanya ambil beberapa resepi periuk Noxxa untuk tatapan semua.

1. Daging Goreng Kunyit Noxxa
Sumber: sajiandapurbonda
Bahan-bahan:
250 gram daging pinang – dipotong kecil
3 biji ubi kentang – dibuang kulit dan dipotong wedges
1/4 cawan air
1 biji bawang besar saiz besar – dihiris bulat
1 biji cili merah – dihiris serong
Garam dan gula secukup rasa
Bahan-bahan ditumis:
1 biji bawang besar saiz sederhana – dihiris
2 ulas bawang putih – dihiris
1 inci halia – dihiris
3 sudu besar minyak untuk menumis
Cara-cara:
1. Gaul daging dengan serbuk kunyit dan satu sudu kecil garam. Perap selama 30 minit.
2. Masukkan minyak ke dalam periuk dalaman. Tekan fungsi STIR-FRY dan `ON’. Tidak perlu tudung periuk.
3. Apabila minyak telah panas, masukkan bahan-bahan tumis. Tumis sehingga bawang kekuningan.

2. Homemade Popcorn Noxxa
Sumber: mamaqairis
Bahan-bahan:
1. Marjerin
2. Biji Jagung pop corn
3. Madu manuka
Cara-cara:
1. Panaskan pressure cooker dgn menekan button ‘stir fry’ (ingat periuk jgn ditutup)
2. Cairkan 2 sudu besar marjerin.
3. Marjerin dah betul cair masukkan biji jagung pop corn. Byknya bergantung pada marjerin yg dicairkan tu. Biar semua biji jagung tu di seliputi marjerin.
4. Offkan pressure cooker (langkah ini kena buat x blh miss)
5. Tutup periuk. (Kena keluarkan angin panas baru blh tutup periuk)
6. Tekan button High Pressure dgn bacaan 1 minit dan on.
7. Akan dengar bunyi “pop” dlm periuk menandakan biji jagung tlh pecah. Kalau bunyi “pop” dh x de walau pun masa blm tamat off kan sahaja, utk mengelakkan biji jagung dari hangus.
8. Proses biasa sebelum buka penutup pressure cooker kena keluarkan angin panas dulu.
9. Tuang pop corn dlm bekas lain.
10. Panaskan semula periuk dgn button stir fry.(INGAT! jangan tutup periuk bila guna function stir fry)
11. Cairkan satu sudu besar marjerin.
12. Masukkan 3 sudu besar madu manuka.
13. Masukkan pop corn semula kedalam periuk dan kacau rata. Masa ni boleh offkan pressure cooker tp masih gaulkan pop corn supaya gulanya melekat pada pop corn.
14. Dah siap. Makanlah panas2…

3. Ayam Percik Noxxa
Sumber: mamajuepapamimi
Bahan-bahan:
1 ekor ayam ~ korang nak kerat pun boleh.. tapi aku syorkan kerat la yer.. ni aku just nak tunjukkan sekor ayam ni boleh muat dalam noxxa
Bawang besar
Bawang putih
Sedikit halia
3 batang serai
10 sudu besar cili kisar
1/2 cup gula
1/2 kotak santan
Cara-cara:
1. Blender bawang besar, bawang putih, halia, serai, & cili kisar tu.
2. Tumiskan dalam noxxa.. korang guna mode stir fry tau
3. Masak sehingga pecah minyak, setelah itu masukkan gula & santan..
4. Masukkan sekor ayam tu.. hambek.. dalam noxxa leh sumbat 2 ekor tau..
5. Korang mandikan ayam tu dengan kuah percik tu.. pehtu korang HP dalam 10 minit..
6. Setelah siap 10 minit, korang stir fry lah ayam tu.. dan korang terbalikkan yer.. dah la ayam tu besar adehh lenguh tangan aku nak godek untuk terbalikkan dia tau.. nyesal pulak rasa….
7. Siap ayam percik Noxxa.. makan dengan nasi panas pun sedap.. tapi aku meratah jer.. hahhaha

4. Kek Lumut Kukus Noxxa
Sumber: pdapor
Bahan-bahan: ( loyang 7 ” x 7 “)
1 cawan tepung gandum ~ diayak
1 cawan horlicks
3/4 cawan gula halus
250 g mentega
4 biji telur A
pewarna hijau secukupnya
4 sudu besar seri kaya
1/4 cawan susu pekat manis
1 sk esen vanilla
Cara-cara:
1. Sediakan pengukus. Didihkan air. Griskan Loyang dgn mentega dan taburkan dgn sedikit tepung.
2. Pukul mentega bersama gula halus hingga kembang dan berkrim. Gunakan kelajuan maksima.
3. Masukkan telur sebiji dan pukul hingga sebati (guna speed sederhana). Kemudian, masukkan lagi sebiji telur dan pukul lagi. Ulangi proses ini sehingga habis.
4. Masukkan susu dan serikaya. Ratakan.
5. Masukkan tepung sedikit demi sedikit diselangselikan dgn horlicks dan gaulkan sebati.
6. Masukkan pewarna hijau dan esen vanilla. Sebatikan.
7. Tuangkan adunan ke dalam Loyang dan tutupkan dgn kertas foil.
8. Kukuskan selama 2 jam 30 minit. (tambah air panas jika hampir kering)
* Kek ini memang tidak menggunakan sebarang bahan penaik

5. Pulut Kuning Noxxa
Sumber: cookingwithummizz
Bahan-bahan:
1 kilo pulut, dicuci dan direndam 1 jam bersama sekeping asam keping
1 liter air
Kunyit/pewarna kuning
daun pandan
Cara-cara:
1. Masukkan kesemuanya di atas dalam innerpot Noxxa dan HP 6 minit
2. Offkan periuk, release pressure
3. Masukkan 1 cawan santan, gula, garam secukupnya
4. Tutup periuk dan STEAM 2 minit.
Note: Untuk 500 gram pulut, airnya 500ml. Nisbah 1:1

6. Daging Masak Kicap Noxxa
Sumber: zailabinimdae
Bahan-bahan :
3 ulas bawang merah
2 ulas bawang putih
1 ulas bawang besar
2 tangkai serai diketuk
1 biji cili merah
sedikit kulit kayu manis, bunga cengkih, bunga lawang & buah pelaga
kicap manis
sos tiram
Lobak merah & tomato
Cara-cara :
1. Selepas daging sudah empuk, simpankan air rebusan tadi untuk stok. Kalau nak masak bubur anak ke apa-apa masakan bolehlah masukkan air rebusan daging ini ya.
2. Kemudian setkan periuk #Noxxa ke mod fry (menggoreng), masukkan sedikit minyak dan tumis bawang merah, bawang putih yang telah ditumbuk. Tumis bersama rempah 4 serangkai tu sampai naik bau, kemudian campakkan serai.
3. Masukkan sos tiram dan kicap manis secukupnya.
4. Masukkan daging dan kacau-kacau.
5. Masukkan lobak merah, cili merah, tomato dan tutup sekejap tutup periuk untuk bagi sayuran cepat masak.
6. Siap untuk dihidangkan bila rasa dah kena dengan selera masing-masing.

7.  Ayam Panggang ala Kenny Rogers Roasters Noxxa
Sumber: allaarief
Bahan-bahan:
Seekor ayam yang telah dibersihkan
1 biji buah lemon
2 sudu mentega
Kertas Aluminium
Bahan – Bahan yang perlu dikisar:
2 ulas bawang putih
2 ulas bawang besar
1 biji bawang besar
1 inci halia
sedikit herba campuran
sedikit lada hitam
oregano
2 kiub ayam
2 sudu madu
sedikit serbuk kunyit
sedikit sos tiram
lada putih
3 sudu gula perang
sedikit garam.
Cara-cara:
1. Perap ayam dengan bahan kisaran dan perahkan lemon. Peram selama 3 jam untuk hasil yang memuaskan.
2. Masukkan mentega ke dalam periuk
3. On ‘stir=fry’ selama 4 minit
4. Masukkan ayam (ayam dibalut kertas aluminium)
5. On ‘High Pressure’ selama 30 minit
6. Keluarkan ayam dan sapukan minyak atau lebihan perapan tadi (supaya ayam tidak terlalu kering)
7. On ‘High Pressure ‘selama 1 jam.

8. Kek Coklat Cheese Kukus Noxxa
Sumber: outsnabouts
Bahan A : Di ayak:
1 cawan tepung gandum
1/2 cawan serbuk koko
1 sudu kecil soda bikarbonate
1 sudu kecil baking soda
Bahan B: di pukul sehingga kembang :
1 biji telur
1 cawan gula perang
1/4 cawan susu pekat
1/2 cawan minyak masak
1/2 cawan air suam
Bahan C : lapisan cheese : dipukul
2 biji telur
250gram cream cheese
30gram tepung gandum (anggaran 2 sudu makan)
100grm white choc (dicairkan)
Cara-cara:
1. Campurkan bahan A dan B. Gaul sehingga sebati
2. Lumur loyang dengan minyak masak. Masukkan separuh adunan coklat ke dalam loyang. Tutup loyang dengan aluminium foil supaya bila kita steam air x jatuh semula dalam adunan
3. Masukkan lapik steamer di dalam periuk noxxa masukkan air sehingga paras bawah lapik steamer
4. Letakkan loyang adunan coklat di atas lapik steamer di dalam periuk noxxa
5. Tutup tudung periuk dan set kan tombol kepada Steam. Tekan function Steam 15 kali = 15 minit
6. Selepas 20 minit bebaskan steam dari periuk dan buka penutup.
7. Masukkan adunan cheese ke dalam loyang. Tutup balik dengan aluminium foil
8. Tambahkan air untuk steam sebab by this time air dah kurang
9. Pusing tombol ke Steam. Tekan function Steam 15 kali = 15 minit
10. Selepas 15 minit, bebaskan steam buka tudung dan masukkan adunan coklat selebihnya ke dalam loyang.
11. Tutup semula loyang dengan aluminium foil, set kan tombol kepada Steam dan tekan function Steam 15 kali = 15 minit
12. Check untuk menentukan kek dah masak menggunakan lidi. Jika lidi yang dicucuk ke dalam kek keluar tanpa terlekat its means dah masak la tu
13. Dah masak dan sejuk keluarkan dari loyang. Curahkan coklat ganache

9. Bihun Goreng Noxxa
Sumber: honey lemon
Bahan-bahan:
2 tsb minyak untuk menggoreng
1 Bungkus bihun (basuh dan toskan—tak perlu rendam)
10 ekor udang sederhana besar (dibuang kulit)
2 camca besar cili kisar (nak lagi pedas..sila tambah)
4 tsb sos cili
6 tsb kicap lemak manis (boleh diabaikan)
3 biji bawang merah-dihiris halus
2 ulas bawang putih-dihiris halus
3 pokok sawi (cuci besih dan potong)
2 cwn taugeh (cuci bersih dan buang ekornya)
1 keping tauhu (goreng dan dadu)
2 biji telur (dibuat telur hancur)
Fish ball dan fish cake- boleh ditambah…
Segenggam udang kering-diblender kering
Garam dan perasa secukupnya
Daun bawang dihiris halus
Cili merah-dihiris halus
bawang goreng untuk hiasan
Cara-cara:
1. Masukkan minyak kedalam periuk
2. Tekan fungsi “STIR FRY” dan ON untuk memanaskan minyak
3. Bila minyak telah panas, tumiskan bawang merah dan bawang putih hingga naik bau dan kekuningan
4. Kemudian masukkan cili kisar, sos cili dan kicap
5. Kacau rata dan masukkan udang kering, biar masak sekejap
6. Masukkan udang dan kacau (juga boleh ditambah serbuk lada hitam, jika suka)
7. Masukkan 2 cwn air kedalam periuk dan biar mendidih..perasakan dengan garam dan serbuk perasa..
8. Kemudian masukkan bihun dan sayur , kacau rata…
9. OFF kan fungsi “STIR FRY”
10. Tutup periuk dengan ketat dan pastikan tombol berada dikedudukkan STEAM (tombol akan terangkat)
11. Tekan fungsi “STEAM” selama 2 minit dan tekan ON
12. Biarkan sehingga 0, secara automatik akan berada di fungsi WARM/PREHEAT
13. Buka penutup periuk, sekiranya tidak boleh buka biarkan seketika sehingga semua wap keluar atau OFF terus, selepas itu baru buka penutup (sekiranya tekanan atau wap masih ada didalam periuk, penutup agak sukar dibuka)
14. Kacau bihun sehingga rata, dan kalau inginkan bihun agak kering sedikit, tekan fungsi STIR FRY dan ON dan kacau bihun semula (seperti menggoreng bihun secara guna dapur biasa.)
15. Bila telah betul-betul berpuas hati dengan kejadiannya, bolehlah hidangkan bihun dengan taburan tauhu, telur hancur, daun sup dan daun bawang serta bawang goreng
16. Boleh tambah cili kicap atau sos…terpulang pada selera masing-masing

10. Nasi Arab Ayam Mandy Noxxa
Sumber: dapurustazah
Bahan-bahan ayam:
1 ekor ayam. Ana belah 4 cuci bersih
1/2 sudu kecil serbuk ketumbar
1/2 sudu kecil serbuk jintan manis
1/2 sudu kecil serbuk lada hitam
1 sudu kecil serbuk kunyit
1 sudu kecil serbuk kabsah ( kalau tak de gantikan dengan rempah campuran)
Garam
Sedikit warna kuning/saffron
Cara-cara penyediaan ayam:
Gaulkan ayam dengan semua bahan rempah.
Kalau nak sedap jangan beli yang serbuk. Elok kita beli yang biji dan mesin halus. Garam dan pewarna kuning.

Bahan-bahan Nasi:
4 cawan beras basmathi di rendam 30 minit, basuh dan toskan.
3 sudu minyak zaitun / minyak sapi. Ana lebih suka pakai minyak zaitun.
4 cawan 1/2 air. Kalau buat mandy kambing. Kita rebus dulu kambing yabg telah diperap dengan bahan-bahan yang sama dengan perapan ayam dan rebus HIGH PRESSURE 1jam. Ambil air masak nasi.
1 biji bawang besar
3 ulas bawang putih
1 inci halia ( semua ini dimesin halus)
1/3 cawan kismis
Rempah tumis -kayu manis. Bunga lawang. Pelaga. Bunga cengkih
Sedikit kunyit/ pewarna kuning
Garam secukup rasa
Cara-cara penyediaan nasi:
1. Tumis bahan mesin dan rempah tumis.
2. Masukkan beras dan kacau sedikit. Masukkan air serta garam dan kunyit.
3. Akhirnya susun ayam diatas dan tutup. Tukar tombol ke arah PRESSURE dan tekan HIGH PEESSURE 7 minit dan ON.
4. Selepas selesai 7 minit tunggu lebih kurang 3 minit, tukar tombol kepada STEAM tekan OFF. Dan buka penutup keluarkan ayam perlahan-lahan.
5. Kacau sedikit nasi biar sebati dan boleh lah letak kembali ayam di atas nasi.
6. Jangan lupa keluarkan periuk boleh tanggal dan letak di luar. Takut nanti nasi hangus.

Bahan-bahan sos:
1 biji tomato -hiris
5 biji cili besar hijau ( nak pedas ana masukkan cili padi)
1 tangkai ketumbar
Garam
Gula
Perahan lemon
Cara-cara penyediaan sos:
(Semua bahan ini dimesin halus)

11. Kek Nutella Cheese Noxxa
Sumber: cookingwithummizz
Bahan-bahan:
10 oz biskut cracker
5 sudu mentega
1/3 Nutella
3/4 cawan kacang hazel yang dibakar (dicincang)
1 lb krim keju
1/2 cawan gula yang dikisar (diayak)
Cara-cara:
Pecahkan biskut cracker ke dalam mangkuk, tambah mentega dan sesudu besar Nutella, gaulkan sehingga sebati. Kemudian, tambahkan kacang hazel tadi dan gaulkan sehingga adunan menjadi lembap dan seolah-olah berpasir.
Masukkan adunan ke dalam bekas yang sesuai, tekan adunan dengan tangan anda dan masukkan ke dalam peti sejuk.
Ambil krim keju dan gula yang diayak, dan campurkan dengan baki Nutella. Pukul kesemuanya sehingga campuran menjadi lembut.
Keluarkan adunan daripada peti sejuk dan ratakan campuran Nutella yang diadun tadi dengan berhati-hati. Taburkan kisaran kacang hazel di atasnya dan masukkan kembali ke dalam peti sejuk sehingga 4 jam atau lebih.
Sedia untuk dihidang.

12. Rendang Ayam Noxxa
Sumber: sajiandapurbonda
Bahan-bahan:
1.5 kg. daging ayam
1/2 kilo santan pekat
150 gram kerisik
2 batang serai – diketuk
2 helai daun kunyit – dihiris halus
Beberapa helai daun limau purut
2 keping asam gelugor
2 sudu besar gula perang
Garam secukup rasa
Bahan-bahan dikisar:
4 senduk nasi cili kering kisar
3 biji buah keras
3 biji bawang besar saiz sederhana
10 gram bawang putih
20 gram lengkuas
50 gram kunyit hidup
20 gram halia muda
4 batang serai – dihiris
10 gram cili padi
Air secukupnya
(Bahan-bahan di atas disatukan di dalam blender dan dikisar halus)
Cara-cara:
1. Masukkan semua bahan yang dikisar di dalam periuk dalaman.
2. Kemudian masukkan ayam dan serai yang dititik.
3. Masukkan santan pekat.
4. Kacau rata dengan menggunakan senduk kayu atau senduk plastik.
5. Tutup periuk dan putar tombol pengawal tekanan ke PRESSURE.
6. Sentuh fungsi HIGH PRESSURE dan masukkan 8 minit. Sentuh butang ON.
7. Selepas 8 minit berlalu, putar tombol pengawal tekanan ke STEAM. Tujuannya adalah untuk membebaskan wap dan membolehkan tudung boleh dibuka (sekiranya wap tidak dibebaskan, tudung tidak boleh dibuka). Sentuh butang OFF. Tanggalkan tudung.
8. Kacau rata. Pada masa ini kondisi ayam telah empuk tetapi masih berkuah. Masukkan daun kunyit, daun limau purut, asam gelugor, kerisik, gula perang dan garam secukup rasa.
9. Sentuh STIR-FRY, dan tekan ON. Masak sehingga kuah kering (ikut citarasa masing-masing).
10. Selepas kuah agak kering, tekan butang OFF.
11. Rendang pedas ayam ini boleh dialihkan ke periuk lain atau biarkan sahaja di dalam periuk Noxxa. Sekira inginkan rendang berada dalam keadaan panas bolehlah guna fungsi WARM-REHEAT.

Lagi resepi Noxxa:
Sebenarnya, ada banyak resepi Noxxa yang sedap-sedap. Semuanya senang. Sila ikuti pautan mengikut kategori di bawah untuk mencuba.

Ayam
Ayam masak kapitan Noxxa
Ayam goreng kunyit Noxxa
Kari ayam Noxxa
Rendang ayam kampung Noxxa
Kurma ayam Noxxa
Asam pedas ayam Noxxa
Gulai itik Noxxa

Ikan
Asam pedas ikan pari Noxxa
Sardin homemade Noxxa

Udang
Udang masak lemak Noxxa

Daging
Kari tulang daging lembu Noxxa
Nasi daging istimewa Noxxa
Murtabak roti daging Noxxa
Asam pedas daging tetel Noxxa
Beef stew Noxxa
Daging masak hitam nasi kandar Noxxa

Kambing
Kambing bakar Noxxa

Nasi
Nasi lemak Noxxa
Nasi goreng Noxxa 1
Nasi goreng Noxxa 2
Nasi tomato Noxxa
Nasi ayam Hainan Noxxa 1
Nasi ayam Hainan Noxxa 2
Nasi ayam Noxxa

Sambal
Sambal tumis daging Noxxa

Mee
Mee bandung Noxxa

Laksa
Laksa Johor Noxxa

Ketupat
Ketupat palas Noxxa
Nasi impit

Roti
Roti sarang lebah Noxxa (breadmaker)
Agar-agar roti Noxxa
Mexican bun Noxxa (breadmaker)
Donut gebu (breakmaker)

Kek
Kek coklat Noxxa
Carrot cake Noxxa
Kek pisang Noxxa
Kek buah Noxxa
Kek coklat kukus lapis Noxxa
Kek gula hangus Noxxa

Kuih
Dodol homemade Noxxa
Kuih lopes Noxxa
Kuih kaswi Noxxa
Apam balik Noxxa
Sira labu Noxxa

Puding
Puding aiskrim Noxxa
Puding karamel Noxxa

Sup
Sup tulang Noxxa

Western
Spaghetti Bolognese Noxxa
Macaroni bakar Noxxa

Bubur
Bubur pulut hitam Noxxa
Bubur cha cha Noxxa

Buah-buahan
Pulut mangga Noxxa

Sayur-sayuran
Pajeri terung Noxxa

Bagaimana dengan anda?
Ada resepi Noxxa yang ingin kongsikan dengan kami? Sila kongsikan di ruangan komen.


6 Pes Masakan Serbaguna Ini Boleh Hasilkan Lebih 30 Hidangan. Memang Mudah & Cepat!

Memandangkan bulan Ramadhan dah menjelma, ibu-ibu dah tentu makin sibuk di rumah. Tak kiralah sama ada yang bekerja ataupun surirumah, masing-masing letih dek kerana berpuasa. Bukan saja persiapan harian perlu diuruskan, tetapi juga persiapan Aidilfitri yang bakal tiba.
Dalam artikel kali ini, Puan Awien Ariff berbesar hati berkongsikan beberapa jenis pes masakan yang selalu digunakan dalam menu masakan harian. Dengan adanya pes-pes masakan ini yang disediakan lebih awal, ibu-ibu tentu lebih senang nak memasak pada bila-bila masa sekalipun. Tambahan pula kalau ada saudara dan kenalan datang mengejut, kita pun boleh sediakan makanan dengan cepat.

Mari kita tengok cara membuat 6 jenis pes masakan ini.
1. Pes Cili Kering
Cara buat

– Rebus cili kering terlebih dahulu.
– Blend cili kering, bawang Besar, bawang putih
– Cili kering lebih kurang 1/2 kilo, bawang besar 4 biji, bawang putih (10biji)

Cadangan Masakan

Bihun Goreng
Mee Goreng
Kuew Teow Goreng
Maggie Goreng
Nasi Goreng
Asam Pedas
Sambal Sotong
Sambal Udang
Sambal Ayam
Sambal Ikan

Sambal udang petai
Contoh Masakan : Sambal Udang
i. Tumis PES 1 ( 3 SENDUK). MINYAK 5 SENDUK. Masak sambal kena guna banyak minyak. Nanti tak sedap.
ii. Dah pecah minyak, masukkan petai.
iii. Masukkan udang & asam keping sedikit.
iv. Rasakan dgn garam & perasa/gula.
SIAP!!
Nota: Cuci udang bersih-bersih. Buangkan kepala OK.
2. Santan
Yang kedua ni sebenarnya santan. Tak kisahlah santan jenis apa pun, asalkan santan sebab masakan lauk-pauk orang Melayu memang selalu pakai santan.
Kalau nak buat santan perah sendiri lagi bagus, letak kat dalam plastik bungkus masuk freezer.

3. Pes Ikan Bakar
Cara buat
– Blend serai, halia, lengkuas, kunyit hidup, bawang besar, bawang putih, cili kering
– Banyak mana tu boleh agak-agak ya. Serai tu boleh lebihkan sikit. Bagi seimbang semua bahan.
– DAH SIAP, MASAK DULU YA. Masukkan gula merah dan garam secukup rasa.
– sSimpankan masuk peti ais.

Cadangan Masakan

Ikan Bakar
Rendang (Ayam, Daging, Kerang)
Masak hitam
Kerutuk
Kuzi
Ayam Masak Merah

Daging masak hitam
Contoh Masakan: Daging Masak Hitam
i. Rebus daging. Kemudian hiris nipis & tumbuk sedikit.
ii. Tumis bawang merah, bawang putih, bunga lawang, bunga cengkih, buah pelaga, kulit kayu manis.
iii. Masukkan pes.
iv. Dah pecah minyak, masukkan bawang goreng & kicap sedikit lagi supaya warnanya lebih gelap.
v. Masukkan garam & perasa/gula.
SIAP!
4. Pes Masak Lemak
Cara Buat
Kisarkan
– Bawang Besar 3 biji
– Bawang Putih 8 biji
– Halia seketul
– Kunyit Hidup sebiji
– Cili Hijau (Ikut nak pedas mana)

Cadangan Masakan

Gulai Lemak (Ayam, Daging, dan sebagainya)

Masak lemak ikan masin
Contoh Masakan: Masak Lemak Ikan Masin
i. Tumis pes (3 SUDU) bersama 1 batang serai yang diketuk.
ii. Dah naik bau, masukkan santan & air sedikit.
iii. Masukkan asam keping
iv. Masukkan ikan masin yang sudah dicuci terlebih dahulu.
v. Masukkan kentang yang sudah direbus terlebih dahulu.
vi. Masukkan Bendi, tomato dan daun kunyit yang disimpul.

SIAP!
5. Pes Cili Api / Pes Serbaguna
Cara Buat
– Cili (saya guna cili akar je sebab rumah ni tak makan pedas), Bawang Merah (yang kecil), Bawang putih
– Cili 20biji
– Bawang merah 10biji
– Bawang putih 5biji

Cadangan Masakan

Nasi Goreng Cilipadi / Nasi Goreng Cina
Bihun Goreng Singapore
Mee Goreng
Maggie Goreng
Sambal Ayam Hijau
Ikan Sambal Cili Api
Segala jenis tumis boleh guna pes ni ,(tumis sayur etc)

Sambal cili ikan kembung
Contoh Masakan: Sambal Cili Ikan Kembung
i. GORENG IKAN TERLEBIH DAHULU.
ii. TUMIS PES 5 ( SESENDUK) sampai terbit minyak dalam minyak gorengan ikan tadi.
iii. Masukkan bawang merah yang dipotong bulat.
iv. Masukkan garam & gula sedikit.
v. Masukkan ikan goreng tadi.
SIAP!
6. Pes Kari
– Bawang Merah, Bawang Putih, Halia, Kunyit hidup, Cili Serbuk Kari
– Bawang Merah 20biji
– Bawang Putih 10biji
– Halia 3inci (lebih kurang seketul)
– Kunyit Hidup 2inci (lebih kurang seketul)
– Serbuk Kari Ayam / Kari Ikan (3 peket kecil)

Cadangan Masakan

Kari Ayam
Kari Daging
Kari Telur
Ikan Bakar Portugis

Boleh Juga Mix & Match
Dengan 6 pes ini sahaja, anda dah boleh buat pelbagai masakan. Saya selalunya mix & match dan gunakan beberapa pes dalam satu hidangan.
Contohnya bila nak masak rendang, saya campurkan pes ikan bakar + pes masak lemak.
Kalau nak masak rendang ayam pedas pula, masukkan pes ikan bakar + pes cili kering + pes masak lemak.
Cuma perlu tumis dan masukkan bahan-bahan yang anda suka seperti ayam / ikan / daging / seafood + sayuran / kentang dan sebagainya.
Mudah dan pantas, kan?

*Resepi pes masakan serbaguna ini disumbangkan oleh Puan Awien Ariff. Kalau nak tengok contoh resepi menggunakan pes ini, boleh tengok di SINI.
**Untuk banyak lagi perkongsian resepi, boleh follow Puan Awien Ariff di SINI.


7 Resepi Pes Serbaguna Untuk Stok Sebulan. Siap Masak Dalam 30 Minit!

Sebagai surirumah atau ibu bekerja, kita selalunya akan memperuntukkan masa yang agak lama dalam sehari untuk memasak. Apatah lagi dengan Ramadhan yang bakal tiba, ibu tentu perlu bersiap lebih awal pada waktu pagi dan lebih ekspres pula sebaik saja pulang dari pejabat.
Jadi, untuk memudahkan anda, ada 7 resepi pes atau perencah yang dikongsikan di sini oleh Puan Asrimah Bakri. Dengan adanya stok pes ini, anda boleh memasak pelbagai lauk-pauk dalam masa 30 minit saja!

Jom kita lihat cara-caranya.
7 Resepi Pes Serbaguna Untuk Stok Sebulan
Pelbagai pes ini boleh dijadikan perencah serbaguna untuk memasak lauk-pauk harian anda. Kegunaannya boleh dipelbagaikan mengikut kreativiti.

1. Resepi Pes Sambal Tumis
Bahan-bahan

Bawang besar 2 biji
Bawang besar 2 biji (hiris bulat)
Bawang putih 5 ulas
Cili kering 4 genggam (potong, rebus, basuh, kisar)
Asam jawa
Garam, gula, perasa

Cara-cara
1. Tumis semua serentak sampai pecah minyak dan naik bau.
2. Masukkan asam jawa, garam, gula, perasa dan hirisan bawang. (seimbangkan rasa)
3. Apabila siap, biarkan sejuk. Boleh bekukan.
4. Bila nak makan nanti boleh defrost dan goreng ikan bilis untuk masukkan ke dalam sambal tumis itu. Boleh juga digunakan untuk memasak mee goreng, bihun goreng, dan sebagainya.

2. Resepi Pes Asam Pedas
Bahan-bahan

Bawang besar 3 biji
Bawang putih 6 ulas
3 inci halia
2 batang serai tetak
Seikat daun kesum
1 sudu besar halba
Cili kering 4 genggam (potong, rebus, basuh, kisar)
Asam jawa
Garam, gula, perasa.

Cara-cara
1. Macam biasa, panaskan minyak terlebih dahulu. Kemudian, masukkan halba, serai & terus tumis lada sampai pecah minyak dan naik bau,
2. Masukkan pati asam jawa, garam, gula, perasa dan daun kesum. Masak dalam 3 minit lagi.
3. Bila dah siap, sejukkan sekejap dan boleh dibekukan.
4. Bila nak guna, defrost dan masukkan ayam / ikan, bendi, tomato, atau air asam lagi (nama pun asam pedas, mestilah masam baru kaw!)

3. Resepi Pes Tomyam Merah
Bahan-bahan

Bawang Merah 10 biji*
Bawang besar 5 biji*
Bawang putih 5 ulas*
Segenggam cili kering* (tak perlu rebus, terus masukkan dalam blender)
Cili api 10 biji* (optional)
Lengkuas 1 inci*
Halia 3 inci*
Serai 5 batang*
Daun limau purut 5-6 helai*
5 biji air limau purut (semasam yg anda mahu)
Sos ikan (nam pla)

Cara-cara
1. Tumis semua bahan bertanda * di atas kecuali air limau purut dan sos ikan.
2. Bila dah naik bau dan pecah minyak, baru masukkan air limau purut dan sos ikan nam pla.
3. Akhir sekali, perasakan dengan garam, gula bersama 1 sudu serbuk perasa (Saya guna Maggi Cukup Rasa sebagai pengganti kiub).
4. Dah siap, macam biasa boleh bekukan dalam freezer.
5. Bila nak makan, didih pes ini bersama air dalam periuk, masukkan ayam / daging / seafood / sayur-sayur, dan tabur daun ketumbar.
Tips: Kalau nak tomyam yang betul-betul pekat, blender tomato menjadi pes dan masukkan ke dalam tomyam. Kalau nak buat tomyam kungfu, masukkan susu pekat 3 sudu.

4. Resepi Pes Tomyam Putih
Bahan-bahan

Bawang Merah 10 biji*
Bawang besar 5 biji*
Bawang putih 5 ulas*
Cili Api 10 biji (tetak)*
Lengkuas 1 inci*
halia 3 inci*
Serai 5 batang*
Daun limau purut 5-6 helai*
5 biji Air limau purut/( semasan yg anda mahu)
Sos ikan(nam pla)

Cara-cara
1. Tumis semua bahan bertanda * di atas kecuali air limau purut dan sos ikan.
2. Bila dah naik bau dan pecah minyak, baru masukkan air limau purut dan sos ikan nam pla.
3. Akhir sekali, perasakan dengan garam, gula bersama 1 sudu serbuk perasa (Saya guna Maggi Cukup Rasa sebagai pengganti kiub).
4. Dah siap, macam biasa boleh bekukan dalam freezer.
5. Bila nak makan, didih pes ini bersama air dalam periuk, masukkan ayam / daging / seafood / sayur-sayur, dan tabur daun ketumbar.
Tips: Kalau nak tomyam kaw, masukkan susu pekat 3 sudu.

5. Resepi Pes Rendang Ayam
Bahan-bahan

Bawang besar 5 biji
Bawang kecil 10 biji
Bawang putih 6 ulas
Halia 3 inci
Lengkuas 2 inci
Kunyit hidup 2 inci(optional)
6 batang serai
2 gengam Cili kering(xperlu rebus ,masuk terus dlm blender)
Santan 2 kotak harmoni
Daun kunyit dan daun limau purut hiris halus.

Cara-cara
1. Blend dan tumis semua bahan di atas sampai pecah minyak dan naik bau.
2. Masukkan santan, garam, gula, perasa, daun limau purut, dan daun kunyit.
3. Dah siap, macam biasa boleh bekukan dalam freezer.
4. Bila nak makan, ambil pes dan masukkan dalam kuali dengan air secawan. Masukkan ayam, masak sampai kering atau hingga ayam empuk.

6. Resepi Pes Sup
Bahan-bahan

Bawang besar 5 biji
Bawang kecil 10 biji
Bawang putih 6 ulas
Halia 5 inci
6 batang serai
6 sudu besar Rempah sup faezah
Rempah 5 sekawan (optional)

Cara-cara
1. Blender semua bahan kecuali rempah 5 sekawan.
2. Tumiskan rempah 5 sekawan terlebih dahulu. Kalau yang suka light soup, tak payah gunakan rempah ini ya. Kemudian dah naik bau, bolehlah masukkan bahan blender tadi. Tumis hingga pecah minyak.
3. Masukkan rempah sup yang dibancuh dengan sedikit air dan tumis lagi 2 minit. Akhir sekali, perasakan dengan garam gula dan perasa.
4. Siap. Bekukan.
5. Bila nak makan, ambil pes dan masukkan dalam kuali. Masukkan air seperlunya dan tambahkan ayam segar dan sayur pilihan. Boleh dimakan dengan nasi putih, bihun, mee, soto nasi, atau wantan.

7. Resepi Pes Kari
Bahan-bahan

Bawang besar 5 biji*
Bawang kecil 10 biji*
Bawang putih 6 ulas*
Halia 5 inci*
6 sudu besar Rempah kari daging Faezah (Pek kuning)*
Rempah 5 sekawan
1 sudu halba

Cara-cara
1. Blender semua bahan kecuali rempah 5 sekawan.
2. Tumiskan rempah 5 sekawan terlebih dahulu. Kalau yang suka light soup, tak payah gunakan rempah ini ya. Kemudian dah naik bau, bolehlah masukkan bahan blender tadi. Tumis hingga pecah minyak.
3. Masukkan rempah sup yang dibancuh dengan sedikit air dan tumis lagi 2 minit. Akhir sekali, perasakan dengan garam gula dan perasa.
4. Siap. Bekukan.
5. Bila nak makan, ambil pes dan masukkan dalam kuali. Masukkan air, asam jawa dan tambahkan ayam / daging / ikan segar bersama sayur pilihan. Boleh juga dibuat makan dengan mee kari. Bubuh ayam yang dipotong kecil.

Mudah Kerja!
Menurut Puan Asrimah, beliau boleh menjimatkan masa hingga 4 jam memasak dengan membuat persediaan ini. Senang sangat, lebih-lebih lagi dalam bagi supermom yang selalu sibuk!

Selamat memasak!

*Resepi asal oleh Puan Asrimah Bakri ini diterbitkan semula dengan kebenaran beliau. Untuk mengikuti lebih banyak perkongsian daripada beliau, follow di Facebook Asrimah Bakri.


Resepi Pisang Butter Dengan Sos Kastard, Memang ‘Layan’ Makan!

Selesai sahaja menjamu selera makanan berat, pasti kita akan mencari pulak santapan manis sebagai pencuci mulut bukan? Asyik makan buah sahaja, apa kata kali ini anda buat pulak pisang butter yang dihidangkan bersama sos kastard macam makan di restoran mewah!
Yang menariknya, menu pisang butter ini memang sesuai dimakan tidak kira masa! Jom tengok macam mana nak buat.

Baca juga: Resepi Kerepek Pisang Guna 3 Bahan Magik, Jadi Kuning Keemasan!
RESEPI PISANG BUTTER DENGAN SOS KASTARD

Pisang butter dengan sos kastard. Layan betul makan bila hujan-hujan ni.

* Pisang
* Butter
* 1 tin susu cair
* 1/2 tin air
* 2 sudu besar tepung kastard
* 3 sudu besar gula (ikut kemanisan yg kita nak)
* 1 biji kuning telur
* Mixed fruit
* 1 Daun pandan
Cara-cara..

1.Cairkan sedikit butter di dalam kuali non stick dan gorengkan pisang sehingga kekuningan.
2. Campurkan susu cair, air, tepung kastard, gula, kuning telur dan kacau sebati.

3. Masukkan daun pandan dan masak sehingga kuah menjadi pekat.
4.Biarkan kuah suam barulah letak atas pisang tadi dan tabur mixed fruit..

Siap untuk dimakan! Selamat mencuba.
Sumber: Resepi Bonda


Resipi Cuppizza Ekspres Paling Senang, Sekali Masuk Mulut Mesti Nak Lagi!

Kalau sebut saja pizza, pasti ramai orang akan menyukainya, terutama anak-anak kecil. Paling masalah bila teringin sangat nak makan pizza, tapi malas nak keluar rumah dan cari di kedai. Nak buat sendiri pula perlukan proses yang agak rumit. Jadi, apa kata anda cuba resepi yang dikongsikan wanita ini. Nampak sedap dan menyelerakan, sesuai juga dimakan pada bila-bila masa. Guna air fryer je!
RESIPI CUPPIZZA

Harini saya nak share 1 resepi simple dan cepat! Cuppizza, hehe taktau nak bagi nama apa. Sesuai untuk parties, breakfast or bekal roadtrip dalam kereta. Kalau roti tak habis, bila buat ni..silap-silap kena beli roti baru. Hehe.
BAHAN BAHAN UNTUK 5 KETUL PIZZA

Roti 3 keping

Telur 3 biji
Hotdog 2 (kalau nak)
Bawang holland
Mayonaise 1 sudu besar
Salt & Pepper
CARA-CARA:

Potong kesemua bahan-bahan tu bentuk dadu / nipis-nipis.

Gaulkan semua dalam mangkuk. Masukkan dalam bekas cupcake / muffin. Lepas tu sprinkle salt dan pepper.

Panaskan air fryer 5 minit suhu 180C. Bakar selama 10minit, suhu 160C. Dah siap!

Sumber: Eyqa Roslan


Resepi Pizza Ekspres Paling Mudah Tanpa Uli, Tanpa Oven. 5 Bahan Je!

Teringin makan pizza tapi malas nak buat? Takut tak cukup masa? Takut doh pizza tak jadi? Lepas tu penat pulak nak kemas dapur kan sebab messy.
Apa kata cuba resepi pizza yang paling senang dan cepat guna roti je. Kata tuan punya resepi, Puan Nina Nuar, beliau dah cuba buat beberapa kali memang puas hati sebab masih lembut walaupun dah sejuk.

Jom kita tengok resepi beliau selengkapnya di bawah ini.
Resepi Pizza Mudah, Sedap & Cepat. Tanpa Uli, Tanpa Oven
Resepi ni sesuai bagi yang nak piza segera tanpa uli gandum dan tunggu doh naik. Dah beberapa kali saya buat. InshaAllah walau pizza dah sejuk, masih lembut.

Bahan-bahan ini biasanya yang sedia ada di rumah.

Bahan-bahan
Hanya guna 5 bahan ni je. Simple sangat.

Roti – 8 keping (kalau suka pizza nipis)
Roti 10 keping (saya guna yang ni sebab suka pizza tebal)
Susu segar sedikit (agak-agak, tak sukat). Farm fresh pun boleh. Tapi di kedai dah habis, saya beli Dutch Lady.
Sardin (brand ni saya guna 2/3 sahaja, ada baki simpan).
Sos Tomato (lupa letak gambar, saya guna brand Life)
3 keping keju (boleh apa-apa keju lain)

Cara-cara
Ini langkah membuatnya:
1. Sediakan Loyang
Mula-mula sapu marjerin secukupnya pada loyang yang nak digunakan.
Loyang ni saya ukur 9.5 inci. Kalau loyang besar dari tu, roti dan bahan lain kena lebihkan sikitlah ya.

2. Blend Roti
Kemudian blendkan roti dalam pengisar.
Saya guna pengisar daging (food processor) ni lagi senang. Guna blender biasa takut tak jadi.
Kena bubuh susu secukupnya bagi blender tu jalan. Jangan lebih sangat nanti lembek jadi lempeng pulak.

Saya blend 5 roti dalam ni. So buat 2 kali jalan.
Blend kan sampai dapat macam ni. Tak lembek, tak keras.

3. Ratakan Atas Loyang
Keluarkan roti yang dah blend tadi dan ratakan atas loyang macam ni.

4. Bubuh Sos & Topping
Seterusnya bubuh sos tomato dan sos daripada sardin tu.

Sos sardin tu maksudnya yang dalam sardin tu. Nanti isinya hancurkan dalam bekas lain.

Taburkan isi sardin rata-rata ikut banyak mana kita suka. Kalau banyak lagi sedap.

Kemudian taburkan keju ikut suka. Saya guna 3 keping dipotong panjang.

5. Bakar
Akhir sekali bolehlah bakar. Cara nak bakar tu guna tungku macam ni je atas dapur gas. Terbalikkan. Macam oven tradisional.
Tak perlu letak air, nanti jadi steamer pulak.
Saya tak panaskan dulu. Kalau nak panaskan dulu pun boleh.

Guna api perlahan dan tutup kuali. Biarkan dalam 45-60 minit. Bawah 45 minit pun masak juga, tapi saya suka garing sikit.

Siap!
Tunggu suam sikit baru potong. Kalau potong masa panas kena betul-betul mahir dan hati-hati sebab pizza boleh hancur berderai.

Ni pizza tebal, kalau tak suka tebal macam ni boleh guna 8-9 keping roti pun dah cukup.
Kalau nak panaskan balik, guna api kecil dan biarkan 5-10 minit atas kuali macam tadi.
Selamat mencuba.
Nota:
i) Topping boleh guna / tambah / tukar yang lain. Sosej, ayam, daging, tuna, nenas, bawang, cili besar.
ii) Garam dan gula tak perlu. Roti dah manis. Susu segar dan keju dah masin.

*Resepi pizza mudah ini dikongsikan oleh Nina Nuar menerusi Facebook. Sebarang pertanyaan dan maklumat lanjut boleh rujuk post asal beliau di SINI.


Lebih 22k Shares FB, Ini Resepi Pizza Telur Viral Hanya Guna Air Fryer

Sejak kebelakangan ini, Air Fryer merupakan antara gajet dapur yang menjadi kegilaan ramai. Bukan sahaja buat suri rumah, malah kegunaan air fryer ini juga menjadi barangan wajib ada di rumah buat ibu yang bekerja. Sudah terbukti, penggunaan air fryer ini bukan sahaja boleh menggoreng malah kalau anda nak buat pizza pun boleh juga guna gajet serba canggih ini!
Oleh itu, terdapat satu perkongsian resepi pizza roti telur yang diletakkan dalam cup kecil dan dimasak menggunakan air fryer sahaja. Tak payah nak uli-uli dan memerlukan oven, menu ini sangat sesuai dihidangkan pada waktu petang dan anak-anak bawa bekal ke sekolah.

PIZZA ROTI TELUR

1. 2 biji telur

2. 3 keping roti (potong cube)

3. 2 batang sosej
4. 2 sb butter (cairkan)

5. 2 sb sos spahetti
6. 5 sb susu cair
7. 1 sb mayonis
8. 2 keping cheddar cis (sekeping potong 4)- Nak tambah cis mozarella pun sodap.

9. Sedikit oregano (hiasan atas cis)- Campur semua bahan 1-7.. masukkan dlm papercup..letak cis.. tabur sedikit oregano.. bakar suhu 160 selama 10 minit..

*Sedapnya!
Sumber: Janji Sedap


Resepi Popcorn Ayam Ala Ayamas Paling Simple Untuk Santapan Anak Umur 9 Bulan Ke Atas

Apabila umur anak sudah mencecah 6 bulan dan ke atas, pastinya ibu bapa akan menghidangkan pelbagai jenis makanan untuk anak cuba. Selalunya, menu yang berasaskan ayam pasti menjadi kegilaan mereka kerana mempunyai rasa yang sangat enak. Tapi, pasti si ibu akan kekeringan idea tentang menu ayam yang mudah dan boleh dimakan pada bila-bila masa sahaja kan?
Oleh itu, si ibu ini berkongsikan resepi popcorn ayam macam yang boleh didapati restoran makanan segera tapi lebih sihat dan dijamin bersih!

CHICKEN POPCORN UNTUK ANAK UMUR 9 BULAN KE ATAS
Chicken popcorn Nur Imanina. Kesian dia tengok ummi abi makan chicken vege popcorn, buat kat dia chicken popcorn lah. #9bulan. Cara-cara kat gambar, senang dan cepat!
1. Telur sebiji, tepung gandum, tepung kastard, tepung jagung, tepung ubi, oregano & parsley. *bahan simple nak cepat, kalau nak sedap lagi letak lada hitam.

Edited: skip kan tepung kastard sebab ingredient tepung kastard ade gula & pewarna.
2. Masukkan isi dada ayam dalam bancuhan tepung

3. Perap beberapa minit

4. Sediakan tepung ubi, tepung gandum dan tepung kastard dalam bekas lain, untuk salut nak goreng…

Edited: skip kan tepung kastard sebab ingredient tepung kastard ade gula & pewarna.
5. Goreng sampai keperangan, siap.

Siap! Dah boleh makan sampai kenyang.
Sumber : Nurul Wahida Muda


Resepi Popia Daging Caramel Ini Memang Lain Daripada Yang Lain, Inti Pedas-Pedas Manis!

Kalau anda inginkan kelainan untuk dihidangkan kepada tetamu, ada satu resepi popia daging caramel yang boleh dicuba buat sendiri di rumah.
Resipi popia ini lain daripada lain kerana menggunakan satu bahan rahsia yang ramai tak tahu. Kalau nak tahu apa, kena baca sampai habis!

Baca juga: Resepi Kaswi Pandan Gedik Viral, Lembut & Kenyal Sangat!
RESEPI POPIA DAGING CARAMEL, LAIN DARIPADA LAIN!

Bahan-bahan:

500g daging (dipotong kecil)
Bawang holland 1 biji potong dadu
Cili bengala (potong dadu kecil)
Kentang 3 biji (potong dadu kecil)
Daun sup  (potong kecil)
Bawang putih 3 ulas (cincang)
Kicap caramel pekat 3 sudu
Sos tiram 2 sudu
Kiub ayam half
Black pepper
Sedikit garam
Cheese mozarella
Kulit popia

Cara penyediaan:
1. Panaskan minyak. Tumis bawang holland dan bawang putih sehingga naik bau.
2. Masukkan daging yang dicincang halus dan biarkan sehingga masak.
3. Masukkan kentang, kicap caramel, sos tiram, kiub ayam, black pepper dan garam.
4.  Gaul sehingga sebati. Akhir sekali masukkan cili bengala dan daun sup.
5. Sejukkan inti sebelum balut kulit popia. Letak chesse mozarella dekat atas dan boleh mula membalut.

*Jangan lupa gam di bahagian hujung kulit popia menggunakan tepung yang dibancuh dengan air. Takut masa goreng nanit terbuka dan meletup pula.
Sedia untuk dihidangkan. Confirm anak-anak suka!
Baca juga: Resepi Jeruk Mangga Telur Masam Manis Paling Rangup, Kecur Air Liur!
Sumber: Facebook Neateyla


Guna Kulit Popia Dah Boleh Buat Kudapan Hari Raya Ala Pepero, Mesti Cuba!

Mungkin ramai dalam kalangan anda yang sudah memulakan ‘misi’ membuat kuih raya sempena Hari Lebaran yang bakal menjelma bukan? Bukan sahaja kuih raya, ramai juga yang mencuba pelbagai resepi kudap-kudapan selain biskut raya untuk disajikan kepada tetamu yang datang ke rumah. Salah satu resepi kudapan yang menjadi viral adalah Popia Pepero ala-ala makanan ringan Pepero dari negara Korea ini. Jom kita cuba!
Popia pepero bersama White coklat dan oreo
Cara – cara buat :

– Kulit popia (apa-apa brand tak kisah)
Kulit popia. Selepas potong & gulung

– **Kalau yang kulit popia yang besar potong kepada 4 bahagian -> gulung -> lekatkan ujung dia dengan air.

– **Kalau yang kulit popia yang kecik, terus gulung sahaja -> lekatkan ujung dia dengan air.
– Goreng hingga keperangan.

– Cairkan white coklat guna double boil , bila dah cair celup pada kulit kulit popia , pastu balut pula dengan oreo.
Oreo guna brand nie. Dia dah siap hancur. Beli kat kedai cake. Harga dalam rm13
White coklat guna brand nie. Cairkan guna kaedah double boil. Beli kat kedai cake jugak. Harga rm15.90
– ** kalau guna coklat balutkan dengan badam sedap.
Kaedah double boil.
– ** badam leceh sikit sebab nak kena sangai dulu
– Tak perlu letak dalam peti sejuk.

– Siap

*Boleh buat untuk kudapan Hari Raya!
Sumber : Adilah Othman


Resepi Popia Nestum Paling Simple & Sedap. Rangup Elok Je!

Antara kudapan paling simple dan mudah nak buat untuk raya atau kudapan ialah resepi popia nestum ni.
Ia juga antara yang paling laku sekali masa Hari Raya kan?

Bukan budak-budak je suka, yang dewasa pun kalau mengadap ni tak cukup sebalang.
Kalau nak jimat dan makan puas-puas, lebih bagus buat sendiri. Puas hati!

Jom kita cuba resepi popia nestum yang dikongsikan oleh Nur Amirah A Bakar.

RESEPI POPIA NESTUM SIMPLE, SEDAP & RANGUP
Bahan-bahan

1 bungkus kulit popia (50 helai).
1 1/2 cawan Nestum
1/2 cawan susu tepung ATAU boleh guna serbuk Horlicks ikut citarasa masing-masing
1/2 cawan gula ( boleh tambah ikut suka)*
Tepung gandum untuk melekatkan kulit- (korang bancuh tepung tue dengan air sebagai gam popia)
Minyak untuk menggoreng
Sedikit garam – (lebih kurang secunit je nak bagi rasa masin-masin sikit. Kalau tak nak bubuh pun takpe)

Cara-cara

Ambil sekeping kulit popia gulung dengan menggunakan chop stick kalau tak de straw pun boleh kalau tak ada juga guna lidi bunga telur tu.
Kemudian gulung kulit popia tu macam dalam gambar. Bahagian hujung kulit popia tu gamkan dengan bancuhan tepung gandum tu.
Selepas dah siap gulung bolehlah gunting popia tu.
Lepas dah siap gunting baru boleh goreng.
Kalau boleh jangan sampai garing nak ke hitam sangat biar nampak kekuningan nanti bila salut nestum baru nampak cantik.

Gulung macam ni.

Gam dengan tepung hujung tu.

Potong serong-serong macam ni. Guna gunting pun boleh.

Goreng sampai agak garing.
Biarkan kejap. Sementara tu kita buat bahan tabur tu.
Cara Buat Adunan Nestum Tabur
Untuk buat taburan Nestum tu senang je.
Caranya, ambil 2 cawan Nestum + 1 cawan susu tepung + 1 cawan gula + garam = kisar halus dan gebu semua bahan guna blender.

Lepas tu boleh tabur bagi rata.

*Kredit: Nur Amirah A Bakar


Cara Buat Popia Otak-otak Paling Simple Guna Tuna Dalam Tin. Sedap!

“Menu apa lagi nak buat untuk minum petang ye. Boringlah asyik makan cucur, roti dengan goreng pisang je… “
Kadang tu teringin nak makan otak-otak macam dekat warung tu kan. Sekali hadap, habis sebakul atas meja tu. Memang sedap otak-otak ni, tapi tak banyak kedai yang jual.

Sekarang ni macam-macam inovasi orang buat kudapan frozen, salah satunya popia otak-otak.
Apa kata kita cuba buat sendiri dekat rumah. Kalau tak ada ikan, boleh je guna tuna dalam tin macam Puan Eka Zahra ni. Menarik dan mudah. Sekali pandang cukup menyelerakan!

Jom tengok resipi beliau selengkapnya di bawah.
Resipi Popia Otak-otak Guna Tuna Dalam Tin
Hari ni saya nak share resipi Popia Otak-otak Tuna. Selalu kita sapu tuna dalam sandwich je kan? Kali ni kita olah sikit jadi kudapan panas pulak.
Simple je, boleh buat untuk minum petang nanti. Saya guna ikan tuna dalam tin je sebab mudah dan sedap.

Bahan-bahan

1 tin Tuna in Water (buang airnya kemudian ditumbuk hancur)
1 sudu makan santan pekat
1 biji telur ayam dipukul sedikit
2 sudu makan tepung ubi kayu
Garam secukupnya
Gula secukupnya
Serbuk perasa secukupnya (saya guna Maggi Cukup Rasa)
Kulit popia

Contoh jenis Tuna In Water yang saya guna.
Ada jugak brand lain boleh cuba kalau jumpa.
Bahan Kisar

1/2 labu bawang besar
2 ulas bawang putih
2 biji buah keras (*kalau ada)
1/2 inci halia
1 batang serai bahagian putih saja
1 sudu teh rempah kari ikan
2 sudu makan cili kisar (ikut tahap kepedasan)

Cara-cara
1. Kisar Bahan
Mula-mula kisar semua bahan yang disenaraikan.
2. Tumis
Kemudian tumis bahan yang dah dikisar tersebut hingga garing.
Bila dah masak, tutup api dan biarkan sejuk.
3. Gaul Semua Bahan
Seterusnya campurkan tuna, bahan yang dah ditumis, santan, tepung ubi, telur, garam, gula, dan serbuk perasa.
Gaul sebati.

4. Isi Inti Dalam Kulit Popia
Ambil sekeping kulit popia kemudian sudukan inti dan lipat (rujuk gambar).
Oles bahagian hujung dgn bancuhan tepung gandum dan air sebagai pelekat.

5. Goreng
Akhir sekali, goreng popia hingga garing keemasan.
Angkat dan toskan atas tisu dapur.

Tadaaa….!
Popia otak-otak tuna kita dah siap untuk dihidang.
Agak-agak dah boring makan tuna dengan roti bolehlah buat popia otak-otak ni. Sedap makan panas-panas. Tengok inti dia tu, padat! Sebab tulah berbaloi buat sendiri dekat rumah. Kadang-kadang yang beli ni inti dia sikit je kan…
Lepas tu kalau ada lebih yang belum goreng, boleh simpan stok frozen. Senang bila-bila terasa nak makan atau nak hidangkan dekat tetamu, terus je goreng.
Mudah dan sedap sangat! Terliur kan?
Jadi apa lagi, jangan lupa cuba di rumah nanti tau. Mesti kejap je licin.

*Resipi popia otak-otak ini dikongsikan oleh Puan Eka Zahra menerusi Facebook. Ia telah disunting dan diterbitkan semula dengan kebenaran. Sebarang pertanyaan atau maklumat lanjut, boleh rujuk post asal beliau di SINI.


Cara Buat Popia Pisang Manis Seakan Pancake Pisang Di Thailand, Panas-Panas Sedap!

“Bosan dah asyik makan popia biasa je..nak try buat popia lain pulak lah…”
Popia merupakan juadah ringan yang sering menjadi kegilaan ramai tidak kira untuk sarapan, makan tengahari, minum petang mahupun malam. Terdapat beberapa variasi popia dari popia basah, popia goreng dan popia manis. Jika anda pernah berkunjung ke negara Thailand, pasti anda pernah rasa pancake pisang manis yang menjadi kegilaan ramai. Sebenarnya anda boleh olah cara pancake tersebut dan menjadikan ia sebagai popia pisang manis. Mesti anak-anak suka!

CARA BUAT POPIA PISANG MANIS
1. Pisang dibelah dua.

2. Letakkan di atas kulit popia dan taburkan sedikit gula.

3. Balut seperti balutan popia.

4. Dah siap untuk digoreng!

5. Dah siap! Boleh makan panas-panas.

Sumber: Femmy Jussip


Resepi Popia Vietnam Paling Simple Tapi Sedap & Sihat. Siapa Tak Makan Sayur Pun Mesti Suka!

“Susah pulak nak cari orang jual popia Vietnam masa tengah mengidam ni. Nak kena buat sendirilah nampaknya. Susah tak agaknya ye?”
Vietnamese spring roll atau goi cuon merupakan salah sejenis appetizer (pembuka selera) yang berasal semakin popular di Malaysia. Apa yang membezakannya dengan popia yang biasa kita makan di sini adalah bahan-bahannya seperti udang, ketam dan sayuran semuanya dihidang segar dan kemudian digulung menggunakan rice paper.

Seolah-olah memakan salad, anda pasti tak sangka betapa sedapnya popia Vietnam ini. Bahkan, orang yang tak suka sayur pun boleh terpikat. Tambahan pula apabila dicicah dengan sosnya yang power!
Jadi, tak perlu lagi terbang ke negara Vietnam. Jom kita buat sendiri popia Vietnam yang sihat ini dengan resepi yang disumbangkan oleh Puan Saleha Rahman.

Resepi Popia Vietnam Paling Simple Tapi Sihat & Sedap
Berikut adalah cara membuat popia Vietnam yang sangat mudah.

Bahan Untuk Popia

Kulit popia Vietnam / rice paper (Boleh dibeli di pasar raya Tesco, Giant, dll)
Udang
Isi ketam
Sawi Jepun / salad / apa-apa sayur kegemaran
Lobak merah
Bihun / Soo hoon yang telah dilembutkan (Saya tak pakai)
Bijan

Bahan Untuk Sos

Sedikit cili sos biasa
1 sudu besar jus oren (Saya guna Sunquick)
3 titik minyak bijan
Sedikit air panas
1 sudu kecil bijan yang telah disangai
Daun ketumbar dihiris halus

Cara-cara
1. Rebus Udang & Isi Ketam
Selepas semua bahan dah disediakan, rebus udang dan isi ketam dalam periuk hingga masak.
Letakkan sedikit garam dan toskan.
2. Celur Sayur
Seterusnya celurkan sayuran sekejap. Bagi yang lebih suka nak makan fresh, tak celur pun tak apa asalkan guna sayuran yang sesuai dimakan terus.

3. Sediakan Kulit Popia
Kalau nak sediakan kulit popia ni senang saja. Mula-mula, masukkkan air masak ke dalam dulang. Celupkan kulit popia tadi ke dalam dulang tadi, kemudian angkat dan bentangkan dalam pinggan leper / dulang.

4. Gulungkan Bersama Isi
Bubuh isi agak-agak banyak mana yang boleh digulung dan gulungkan segera seperti kuih dadar / popia biasa.

5. Sediakan Sos
Akhir sekali, sediakan sos untuk dicicah bersama popia.
Caranya mudah. Ambil semua bahan yang disenaraikan di atas dan kacaukan hingga sebati.

6. Siap!
Sediakan pinggan untuk sosnya dan dah boleh dihidangkan bersama popia Vietnam.

Intinya Boleh Diubah Ikut Citarasa Tersendiri
Memang mudah cara membuat popia Vietnam ini. Rasanya cukup segar apabila dinikmati dengan sos. Siapa yang sebelum ini tak suka sayur pun mesti akan suka juga makan popia ini.
Ia juga merupakan pilihan hidangan yang amat sihat bagi anda yang ingin berdiet.
Kalau nak tukar-tukar selera, boleh ubah intinya ikut citarasa anda.
Selamat mencuba!

* Resepi Popia Vietnam ini disumbangkan oleh Puan Saleha Rahman. Ia telah disunting dan diterbitkan semula dengan kebenaran.


Resepi Portuguese Egg Tart Ala Melayu, Macam Dekat Kedai Kek!

Pelbagai ragam manusia boleh kita lihat sepanjang Perintah Kawalan Pergerakan ini berlangsung. Semestinya aktiviti memasak adalah aktiviti utama yang dilakukan oleh pelbagai lapisan umur, malahan pelbagai resepi baru yang muncul sepanjang PKP ini berlangsung.
Hari ini, kita akan tunjukkan pula satu resepi baru yang mudah dibuat dan sesuai untuk dihidangkan ketika minum petang. Resepi Portuguese Egg Tart versi melayu yang dikongsikan oleh Miez Aaira ini sangat menyelerakan dan sesuai untuk semua.

Resepi Portuguese Egg Tart

Bahan A

– 2 keping puff pastry ready made

– 16 foil cup saiz biasa
Bahan B

– 250 ml susu full cream
– 150 ml air
– 120 gm gula kastor
– 4 biji telur gred A/B
– 1 sb tepung custard
– 1 sk esen vanilla
Cara Cara Memasak
Step 1 : Blend/mix kesemua bahan B hingga sebati. Tapiskan

Step 2 : Gulung puff pastry seperti dalam gambar dan potong pastry kepada 8 bahagian

Step 3 : Canaikan manja kulit pastry, jangan nipis sangat dan masukkan pastry ke dalam cup, tekan tekan bagi rapat ke dinding. Jangan bagi ada gelembung udara. Cikgu pesan orang perempuan buat kerja kena kemas. Lebihan yang terkeluar dari cup tu potong. Bila bakar nanti kulit pastry mengembang. So, tak ada laa nampak comot

Step 4 : Tuangkan bahan B ke dalam foil cup. 85% ja jangan penuh nanti melimpah pula

Step 5 : Panaskan oven terlebih dahulu
Bakarkan pada suhu 200 degree selama 30-40 minit

Dah siap. Hitam hitam dipermukaan tart tu bukan hangit tau, tu signature burn untuk Portuguese Egg Tart. Baru laaa nampak sexyy.
Makan panas panas sedap!!
Itu dia resepi egg tart yang mudah dan ringkas. Jika anda ingin merasakan sedikit kelainan untuk menu petang anda. Boleh cuba resipi ini di rumah. Selamat mencuba.
Sumber : Miez Aaira


Resepi Portuguese Toast, Manis Berlemak Keju & Boleh ‘Adjust’ Rasa!

Sarapan pagi amat penting untuk membantu tubuh badan manusia dalam membekalkan tenaga. Kalau tidak bersarapan pagi, maka rutin bekerja akan terganggu mulalah badan rasa lesu. Idea pun kurang nak ada.
Jika anda tidak menggemari makanan sarapan yang berat kerana khuatir kemungkinan berasa mengantuk, apa kata anda cuba sarapan yang ringan ini. Nak buat pun mudah! Resepi ini dikongsikan oleh Puan Ju Zue iaitu Resepi Portuguese Toast yang telah mendapat 2.5k perkongsian setakat ini.

Baca juga: Tips Simpan Buah Petai Boleh Tahan Hingga Berbulan-Bulan, Jimat!
PORTUGUESE TOAST MANIS BERKRIM LEMAK KEJU ‘SO YUMMY’ !

Menu breakfast. Minum petang pun boleh.

Portuguese toast. Selalu kalau nampak Harold’s Bakery suka sangat beli sebab sedap.
Kali ni kita buat sendiri. Rasa creamy yummy-yummy macam tu. Lepas ni buat sendiri je la senang boleh adjust rasa manis apa semua sendiri.
Edit**
RESEPI PORTUGUESE TOAST BERLEMAK KEJU!

BAHAN-BAHAN:

2 keping roti gardenia putih/roti benggali (boleh potong ikut tebal kita nak). *kalau gardenia nipis sikit, ni saya guna roti benggali jual kedai runcit je*
2 keping Cheesedale.
Susu segar (sukatan saya main agak-agak je, beli kotak kecik pun dah cukup).
Gula (saya guna gula perang).*letak ikut manis kita suka, saya letak dalam satu sudu besar paras-paras je*
Sedikit butter dalam satu sudu.

*Bahan-bahan boleh adjust ikut kesukaan, nak manis ke cheese lebih ke.
CARA PENYEDIAANNYA:
1. Masukkan butter, susu, kemudian cheese, gula.
2. Kacau-kacau.
3. Masak atas api yang kecil hingga cair dan pekat (jangan terlalu pekat).
4. Tutup api. Sapu atas roti tadi.
5. Masuk dalam oven. Bakar sampai atas dia macam brown sikit.
8. Anggaran dalam 7-10 minit. Api atas bawah 160. Adjust ikut oven masing-masing.
Siap !
Sumber: Facebook Ju Zue via Masak Apa Hari Ni..(MAHN)


Resepi Premium Royal Thai Buttercake, Simple & Gebu!

“Sedapnya buttercake ni, kena belajar buat sendiri!”
Kek butter merupakan salah satu kek kegemaran ramai kerana rasanya yang cukup. Kek butter juga sesuai dinikmati bersama teh panas sambil menghirup angin petang di rumah.

Mudah sahaja sebenarnya nak buat kek butter ni. Bahan-bahan pun senang. Kalau nak beli mahalkan? Apa kata buat sendiri sahaja di rumah. Ikuti perkongsian resepi di bawah.
Baca juga: Cara Buat Stok Kicap Soya ‘Multipurpose’, Boleh Masak Pelbagai Menu

RESEPI PREMIUM ROYAL THAI BUTTERCAKE, SIMPLE & GEBU
Premium Royal Thai Buttercake. Sementara nak siapkan bahan-bahan kek, panaskan oven terlebih dahulu, suhu 160 selama 10 minit.

Bahan A :

200 gram tepung naik sendiri
1 tsp baking powder
Campurkan tepung naik sendiri bersama baking powder

Bahan B :

80 gram susu full cream / fresh milk
1 tsp esen creamy vanilla
Campurkan susu fresh milk bersama esen creamy vanilla

Bahan C:

Telur gred B, 4 biji
Pukul macam nak buat telur dadar,kemudian timbang untuk dapatkan 181 gram telur sahaja

Bahan D:

150 gram pure butter
70 gram gula halus
70 gram gula icing
12 gram ovalette (saya guna ovalette special)

Bahan E :

 1/2 tsp pewarna lemon yellow
Guna loyang saiz 7

Cara-caranya :
– Mix bahan D menggunakan speed paling tinggi
– Bila bahan D dah kembang & berwarna putih masukkan bahan C sikit demi sedikit sampai habis, mix menggunakan speed paling tinggi
– Kemudian,tukar guna speed rendah, masukkan bahan A, berselang seli dengan bahan B (tepung-susu-tepung, mulakan dengan tepung, habiskan dengan tepung). Mix sekejap dengan speed sederhana
– Masukkan bahan E (optional) , mix sekejap sehingga sebati. Tuang adunan ke dalam loyang 7 inci
– Lorekkan adunan, guna lidi atau chopsticks, dan hentak loyang dua tiga kali untuk keluarkan bubbles dari adunan kek.
– Seterusnya sediakan tray atau loyang, kemudian lapik tisu, basahkan dengan air,kalau tak ada tisu boleh gunakan kain tuala.
-Letak loyang adunan kek atas tray yang dilapik tisu basah & bakar kek pada suhu 160, selama 1 jam 15 minit atau ikut oven masing-masing. Letak pada rak bawah sekali

– Bila nampak kek dah renggang sikit dari loyang, tandanya kek dah masak, tak perlu cucuk kek dgn lidi sbb kita nak permukaan yang licin & cantik, nnt kalau cucuk berlubang pula kek kita
-Bila kek dah masak, terus keluarkan dari loyang & pindahkan ke atas papan kek

Sumber: Facebook Ummu Yusuf


Resepi Premium Royal Thai Buttercake Viral, Rugi Kalau Tak Cuba!

Sejak Perintah Kawalan Pergerakan (PKP) ni dikuatkuasakan di seluruh negara, ada di kalangan kita yang bekerja di rumah sepanjang masa dan ada juga kadang-kala masuk di office. Secara umumnya, kita banyak meluangkan masa di rumah sambil bekerja.
Sewaktu bekerja di rumah tu kadang-kala ada je kita terbau masakkan jiran yang kadang-kala membuat kita rasa lapar, hilang fokus dan teringin nak buat juga menu tersebut.

Baca juga: Resepi Premium Royal Thai Buttercake, Simple & Gebu!
RESEPI PREMIUM ROYAL THAI BUTTERCAKE VIRAL
Jadi, apa kata kali ini cuba resepi Premium Royal Thai Buttercake yang dikongsikan Puan Ummu Yusuf. Biar jiran pula terbau aroma yang mengasyikkan ini.

Kali ni buat perisa coklat, bahan-bahannya adalah:

120 gram dark chocolate ( dicairkan)
200 gram tepung naik sendiri
1 tsp baking powder
20 gram serbuk koko (campurkan tepung naik sendiri + baking powder +serbuk koko)
80 gram full cream milk/ fresh milk
1 tsp esen creamy vanilla (campurkan susu full cream + esen creamy vanilla)
150 gram butter
70 gm gula icing
70 gram gula halus
12 gram ovalette
181 gram telur ( pukul telur macam nak buat telur dadar, kemudian timbang untuk dapatkan 181 gram telur sahaja)

Cara-caranya adalah seperti berikut:

1. Loyang saiz 7 inci
2. Mix butter, gula ising, gula halus & ovalette sampai betul-betul kembang dan menjadi warna putih
3. Kemudian masukkan telur sedikit demi sedikit, mix sekejap
4. Seterusnya, masukkan tepung naik sendiri + baking powder powder +serbuk koko berselang seli dengan susu full cream + creamy esen vanilla, mix sekejap sampai sebati
5. Kemudian, masukkan coklat yang telah dicairkan, mix sekejap lorekkan adunan, guna lidi atau chopsticks, dan hentak loyang dua tiga kali untuk keluarkan udara yang ada dalam adunan kek.
6. Seterusnya sediakan tray atau loyang, kemudian lapik tisu, basahkan dengan air,kalau tak ada tisu boleh gunakan kain tuala.
7. Letak loyang adunan kek atas tray yang dilapik tisu basah & bakar kek pada suhu 160, selama 1 jam 15 minit atau ikut oven masing-masing.
Selamat mencuba!

Sumber: Facebook Ummu Yusuf


Resepi Puding 3 Layer ‘Kayangan’. Cukup Rasa Pahit, Manis & Berlemak!

Puding merupakan antara pencuci mulut popular sering dihidangkan ketika perayaan atau menyambut kehadiran tetamu. Ini kerana cara penyediaan dan bahan-bahan diperlukan mudah untuk dicari dan dilakukan.
Jika anda inginkan kelainan, apa kata musim perayaan yang bakal tiba, anda hidangkan puding 3 layer seperti perkongsian Muhammad Ali di laman Facebook. Nak buat untuk berbuka pun apa salahnya. Segar tekak kalau makan makanan manis. Jom tengok resepinya di bawah.

Baca juga: Bapa Kongsi 4 Resepi Mudah Untuk Anak Yang Susah Makan Sahur, Cepat & Ringkas
RESEPI PUDING 3 LAYER KAYANGAN. PAHIT, MANIS & BERLEMAK!

Puding 3 Layer by Mr.Ali. Resepi mudah sangat ni tau! Jomm kita buat.

Bahan- Bahan:
– Loyang 8 inci

1. Layer pertama:
– 8 gram agar- agar tali
– 3 cawan air ( anggaran 750ml)
– 150 gram susu segar untuk dapat effect putih pada layer pertama.
– 60 gram gula
– oreo crumbs ( optional)
2. Layer kedua:
– 8 gram agar- agar tali
– 3 cawan air ( anggaran 750ml)
– 130 gram susu cair
– 40 gram gula
– 50 gram cadbury
– 1 sudu makan serbuk koko

3. Layer ketiga:
– 8 gram agar- agar tali
– 3 cawan air ( anggaran 750ml)
– 100 gram susu cair
– 3 sudu makan serbuk koko
– 150 gram dark chocolate
Cara-cara penyediaan:
1. Layer pertama:
– Letakkan 3 cawan air + 8 gram agar- agar tali. Api sederhana. Biarkan mendidih.

– Dah mendidih masukan 150 gram susu segar + 60 gula.Dah mendidih, tutup api.

– Masukan oreo crumbs bila puding dah suam sikit ( optional). Terpulang nak masuk kan berapa banyak. Dalam resepi ni oreo mmg tak nampak dibahagian tepi. Tapi nampak di bahagian bawah.
– Boleh rujuk gambar. Sebab saya nak bagi putih tu nampak kosong baru cantik dan ngam masuk dengan layer-layer diatas. Kalau nk nampak oreo pada layer, ambil biskut oreo patah kecil dan masukan masa puding dah hampir set. Means dia baru half set.
– Dah masukan dalam layer pertama. Setkan suhu bilik. Jangan risau dia akan set sementara kita buat layer seterusnya.

2. Layer kedua:
– Masukan 3 cawan air + 8 gram agar- agar tali.

-Biarkan mendidih, dan mendidih baru masukan 130 gram susu cair + 40 gram gula + 50 gram cadbury +1 sudu makan serbuk koko.

– Kacau dan biarkan mendidih. Dah mendidih off api dan masukan perlahan-lahan keatas layer pertama yg dah set tadi. Biarkan ianya set suhu bilik sementara buat layer terakhir.

3. Layer ketiga:
– Masukan 3 cawan air + 8 gram agar- agar tali.
-Biarkan mendidih, dan mendidih baru masukan 130 gram susu cair + 40 gram gula + 3 sudu makan serbuk koko. Kacau sebati.

– Dah sebati masukan 150 gram dark chocolate. Bila dan mendidih off api.
– Masukan perlahan-lahan keatas layer kedua tadi.

– Setkan 40 minit suhu bilik baru masukan dalam peti selama 3-4 jam.
– Dah siap boleh deco ikut kreativiti masing-masing. Saya tabur serbuk koko baru cantik.

Selamat mencuba!
Sumber: Facebook Muhammad Ali


Nampak Macam Kuih Lapis, Rupanya Resepi Puding 3 Layer Guna Biskut. Menarik!

“Minum petang nak sediakan menu apa ye. Yang penting sedap dan mudah…”
Kuih lapis merupakan antara juadah kuih tradisional yang popular dalam kalangan rakyat Malaysia. Namun, anda sebenarnya dapat mempelbagaikan resipi kuih lapis ini dengan membuat juadah pemanis mulut pula.

Mungkin ramai akan keliru dengan resipi ini beranggapan bahawa ia merupakan resipi kuih lapis, tetapi sebenarnya ia merupakan resipi puding 3 lapis menggunakan 3 bahan yang berbeza. Menarik kan? Kalau nak tahu macam mana nak buat, jom ikut resipi ini.
Resepi Puding 3 Layer Macam Kuih Lapis
Sekali tgk mcm kuih lapis..Dua kali tgk pun mcm kuih lapis.. Tiga kali tgk pun serupa kuih lapis.. Tapi ni bukan kuih lapis..
Ini puding tau..Puding 3 bahan.. Nak buatnya pun mudah.. Dah siap ni.. kte potong2 masuk dalam bekas dan sejukkan..
Esok pagi sambung makan lagi..

24 keping biskut krim kraker
4 biji telur
1/2 cwn susu pekat
Kukus macam biasa.
1.Rendam biskut dalam air panas sampai kembang
2.Toskan
3.Masukkan semua bahan dalam blender
4.Blender halus

1. Bahagikan 3 warna (mula-mula kita nak buat warna warni.. tapi ada 2 warna je kat dapur.. layann)
2. Tuang warna pertama.. kukus 5 minit..
3.Lapiskan lagi sampai habis..
4.Yang last kukus lagi 10 minit

5. Siap dah


Cuma Guna Biskut, Susu Pekat & Telur. Ini Resepi Puding 3 Bahan Yang Simple Tapi Yummy

“Petang-petang ni makan puding best jugak. Dapat pulak yang sejuk-sejuk, lagi nyaman! Eh, tapi macam tak ada bahanlah kat dapur…”
Sesekali makan puding memang seronok, rasa sejuk je tekak kan?

Selalunya kita buat puding guna serbuk jelly atau pek agar-agar kering yang dijual di kedai kan. Tapi kali ini kita nak buat puding guna bahan yang paling simple dan selalunya mesti dah ada dekat rumah. Tak payah nak keluar pergi kedai lagi. Hanya 3 bahan saja!
Teruja kan? Jom kita tengok resepi yang dikongsikan oleh saudari Siera Haiyi ini. Menurutnya, inilah kali pertama dia buat dan menjadi. Memang paling senang dalam dunia dan boleh menangis tengok resepi.

Resepi Puding 3 Bahan Paling Mudah & Sedap
Wah, tak sangka puding yang cantik macam ni memang betul-betul guna 3 bahan saja.

Bahan-bahannya adalah…

10 keping biskut cream crackers (rasanya apa saja biskut pun boleh)
2 biji telur
3 sdb susu pekat (boleh rasa kalau kurang manis tambah lagi ye)
*pewarna apa ikut suka (kalau tak ada boleh guna serbuk koko / Milo)

Cara-cara
Dah guna pun 3 bahan saja, jadi cara nak membuatnya pun dah tentulah ringkas juga.
Mesti ramai nak tahu macam mana kan?
Let’s check it out!
1. Rendam Biskut
Mula-mula ambil biskut cream crackers tadi dan rendamkan ke dalam air. Biar kejap dan tunggu sampai lembut.
Bila dah lembut, toskan.

2. Campur Semua Bahan
Lepas tu, campurkan semua bahan iaitu biskut, susu dan telur tadi ke dalam saty bekas.
3. Kisar
Seterusnya kita kisar je semua bahan tadi tu guna blender.
Kemudian dan boleh pindahkan masuk dalam acuan. Saya asingkan dalam 2 bekas untuk buat 2 warna.
4. Kukus
Akhir sekali, kukuskan.
Nak kukus macam mana? Macam biasa mula-mula panaskan pengukus.
Kemudian sapu acuan dengan butter.
Bila pengukus dah panas, bolehlah kukus selapis demi selapis.
Setiap lapisan tu, kukus selama 5 minit. Cuma yang lapisan paling akhir atas sekali kukus selama 10 minit.
*Boleh buat berapa lapis ikut suka. Kalau malas nak lapis banyak kali macam ni, buat 2-3 lapis pun dah ok.
Bila dah siap, macam nilah hasilnya….

Senang Ke Mudah?
Wah, tak sangka memang simple sangat cara nak buat puding yang cantik berbelang-belang macam ni.
Sesuai untuk makan petang, hidangkan sebagai pencuci mulut, dan boleh bawa untuk jamuan-jamuan di pejabat atau sekolah anak. Tak payah tempah-tempah dah kan?
Jadi, apa lagi. Dah alang-alang ada biskut lebih dekat rumah tu silalah cuba. Memang mudah sangat. Rasanya pun dah tentulah sedap. Nak makan masa panas boleh, makan sejuk-sejuk pun lagi best!
**Resepi puding biskut cream crackers 3 bahan ini dikongsikan oleh Siera Haiyi menerusi Facebook. Ia telah disunting dan diterbitkan semula dengan kebenaran. Untuk lebih banyak perkongsian resepi menarik, follow beliau di SINI.